ai4bharat/Pralekha huggingface dataset:
ਮੰਤਰੀ ਮੰਡਲ
ਜਨਤਕ ਥਾਵਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ 'ਤੇ ਸਖਤ ਕਾਰਵਾਈ
ਰਿਹਾਇਸ਼ਾਂ 'ਤੇ ਕਬਜ਼ਾ ਕਰਕੇ ਬੈਠੇ ਲੋਕਾਂ ਦੀ ਬੇਦਖਲੀ ਲਈ ਬਿਨਾ ਰੋਕ ਟੋਕ ਕਾਰਵਾਈ
ਮੰਤਰੀ ਮੰਡਲ ਨੇ ਜਨਤਕ ਥਾਵਾਂ  ਸੋਧ ਬਿਲ, 2019 ਨੂੰ ਪ੍ਰਵਾਨਗੀ ਦਿੱਤੀ
ਨਵਾਂ ਬਿਲ ਸੰਸਦ ਦੇ ਆਉਂਦੇ ਸੈਸ਼ਨ ਵਿੱਚ ਲਿਆਂਦਾ ਜਾਵੇਗਾ
ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਡਲ ਨੇ ਜਨਤਕ ਥਾਵਾਂ ਦੀਆਂ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ 'ਤੇ ਵੱਡੀ ਕਾਰਵਾਈ ਕਰਦੇ ਹੋਏ ਜਨਤਕ ਥਾਵਾਂ  ਸੋਧ ਬਿਲ,2019 ਦੇ ਨਾਮ ਨਾਲ ਇੱਕ ਨਵਾਂ ਬਿਲ ਪੇਸ਼ ਕਰਨ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਪ੍ਰਭਾਵ:
ਇਨ੍ਹਾਂ ਸੋਧਾਂ ਨਾਲ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਲੋਕਾਂ ਨੂੰ ਬਹੁਤ ਅਸਾਨੀ ਅਤੇ ਤੇਜ਼ੀ ਨਾਲ ਬੇਦਖਲ ਕਰਨ ਵਿੱਚ ਮੱਦਦ ਮਿਲੇਗੀ ਅਤੇ ਇਸ ਤਰ੍ਹਾਂ ਖਾਲੀ ਹੋਣ ਵਾਲੀ ਰਿਹਾਇਸ਼ ਉਡੀਕ ਸੂਚੀ ਵਿੱਚ ਆਪਣੀ ਵਾਰੀ ਦਾ ਇੰਤਜ਼ਾਰ ਕਰ ਰਹੇ ਪਾਤਰ ਲੋਕਾਂ ਨੂੰ ਅਲਾਟਮੈਂਟ ਲਈ ਉਪਲੱਬਧ ਹੋ ਜਾਵੇਗੀ।
ਇਸ ਨਾਲ ਸਰਕਾਰੀ ਰਿਹਾਇਸ਼ ਦੀ ਸੁਵਿਧਾ ਪ੍ਰਾਪਤ ਕਰਨ ਦਾ ਇੰਤਜ਼ਾਰ ਸਮਾਂ ਘੱਟ ਹੋ ਜਾਵੇਗਾ।
ਭਾਵ ਅਰਥ:
ਨਵਾਂ ਬਿਲ ਜਨਤਕ ਥਾਵਾਂ  ਸੋਧ ਬਿਲ,2017 ਦੀ ਥਾਂ 'ਤੇ ਲਿਆਂਦਾ ਗਿਆ ਹੈ।
ਨਵਾਂ ਬਿਲ ਸੰਸਦ ਦੇ ਆਉਂਦੇ ਸੈਸ਼ਨ ਵਿੱਚ ਪੇਸ਼ ਕੀਤਾ ਜਾਵੇਗਾ।
ਲਾਗੂਕਰਨ:
ਨਵੇਂ ਬਿਲ ਵਿੱਚ ਜਨਤਕ ਥਾਵਾਂ  ਬਿਲ, 1971 ਦੀ ਧਾਰਾ 2,ਧਾਰਾ 3 ਅਤੇ ਧਾਰਾ 7 ਵਿੱਚ ਸੋਧ ਕਰਨ ਦੀ ਗੱਲ ਕਹੀ ਗਈ ਹੈ।ਇਸ ਲਈ ਧਾਰਾ 2 ਵਿੱਚ ਉਪਧਾਰਾ  ਤੋਂ ਪਹਿਲਾਂ ਉਪਧਾਰਾ ,ਧਾਰਾ 3 ਦੀ ਧਾਰਾ 3ਏ ਦੇ ਨੀਚੇ ਇੱਕ ਨਵੀਂ ਧਾਰਾ 3ਬੀ ਅਤੇ ਜਨਤਕ ਥਾਵਾਂ  ਬਿਲ, 1971 ਦੀ ਧਾਰਾ 7 ਦੇ ਤਹਿਤ ਉਪ-ਧਾਰਾ  ਦੇ ਨੀਚੇ ਇੱਕ ਨਵੀਂ ਉਪ-ਧਾਰਾ 3ਏ ਜੋੜਨ ਦੀ ਗੱਲ ਕਹੀ ਗਈ ਹੈ।
ਪ੍ਰਸਤਾਵਿਤ ਸੋਧਾਂ ਨਾਲ ਸਬੰਧਿਤ ਅਧਿਕਾਰੀ ਸਰਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਦੀ ਬੇਦਖਲੀ ਲਈ ਬਿਨਾਂ ਰੋਕ ਟੋਕ ਦੇ ਕਾਰਵਾਈ ਕਰਨ ਅਤੇ ਮੁਕੱਦਮੇਬਾਜ਼ੀ ਦੀ ਸਮਾਂ ਸੀਮਾਂ ਦੇ ਦੌਰਾਨ ਸਰਕਾਰੀ ਰਿਹਾਇਸ਼ 'ਤੇ ਕਬਜ਼ਾ ਕਰਕੇ ਰੱਖਣ ਦੇ ਇਵਜ਼ ਵਿੱਚ ਨੁਕਸਾਨ ਵਸੂਲੀ ਕਰਨ ਵਿੱਚ ਸਮਰੱਥ ਹੋ ਜਾਣਗੇ।
ਇਸ ਬਿਲ ਨਾਲ ਸਰਾਕਾਰੀ ਰਿਹਾਇਸ਼ਾਂ 'ਤੇ ਨਜਾਇਜ਼ ਰੂਪ ਵਿੱਚ ਕਬਜ਼ਾ ਕਰਨ ਵਾਲਿਆਂ ਨੂੰ ਤੇਜ਼ੀ ਨਾਲ ਬੇਦਖਲ ਅਤੇ ਇਸ ਦੇ ਨਾਲ ਹੀ ਪਾਤਰ ਵਿਅਕਤੀਆਂ ਲਈ ਸਰਕਾਰੀ ਰਿਹਾਇਸ਼ ਦੀ ਸੁਵਿਧਾ ਵਧਾਉਣਾ ਸੰਭਵ ਹੋ ਜਾਵੇਗਾ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਸਰਦਾਰ ਵੱਲਭਭਾਈ ਪਟੇਲ ਦੀ ਜਯੰਤੀ 'ਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿਖੇ ਸਰਦਾਰ ਵੱਲਭਭਾਈ ਪਟੇਲ ਦੀ ਜਯੰਤੀ 'ਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ। ਰਾਸ਼ਟਰਪਤੀ ਅਤੇ ਰਾਸ਼ਟਰਪਤੀ ਭਵਨ ਦੇ ਅਧਿਕਾਰੀਆਂ ਨੇ ਸਰਦਾਰ ਪਟੇਲ ਦੀ ਤਸਵੀਰ ਦੇ ਸਾਹਮਣੇ ਉਨ੍ਹਾਂ ਨੂੰ ਪੁਸ਼ਪਾਂਜਲੀ ਅਰਪਿਤ ਕੀਤੀ।
ਇਸ ਤੋਂ ਪਹਿਲਾਂ ਸਵੇਰੇ, ਰਾਸ਼ਟਰਪਤੀ ਨਵੀਂ ਦਿੱਲੀ ਸਥਿਤ ਸਰਦਾਰ ਵੱਲਭਭਾਈ ਪਟੇਲ ਦੀ ਪ੍ਰਤਿਮਾ ਦੇ ਸਾਹਮਣੇ ਸ਼ਰਧਾਂਜਲੀ ਦੇਣ ਦੇ ਲਈ ਸਰਦਾਰ ਪਟੇਲ ਚੌਕ ਗਏ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਅਰੁਣ ਜੇਟਲੀ ਨੂੰ ਉਨ੍ਹਾਂ ਦੀ ਪਹਿਲੀ ਪੁਣਯ ਤਿਥੀ  ‘ਤੇ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਅਰੁਣ ਜੇਟਲੀ ਨੂੰ ਉਨ੍ਹਾਂ ਦੀ ਪਹਿਲੀ ਪੁਣਯ ਤਿਥੀ  ‘ਤੇ ਯਾਦ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ਵਿੱਚ ਕਿਹਾ, “ਪਿਛਲੇ ਸਾਲ ਇਸੇ ਦਿਨ ਅਸੀਂ ਸ਼੍ਰੀ ਅਰੁਣ ਜੇਟਲੀ ਜੀ ਨੂੰ ਗੁਆ ਦਿੱਤਾ ਸੀ। ਮੈਨੂੰ ਆਪਣੇ ਮਿੱਤਰ ਦੀ ਹਮੇਸ਼ਾ ਬਹੁਤ ਯਾਦ ਆਉਂਦੀ ਹੈ।
ਅਰੁਣ ਜੀ ਨੇ ਪੂਰੀ ਲਗਨ ਨਾਲ ਰਾਸ਼ਟਰ ਦੀ ਸੇਵਾ ਕੀਤੀ। ਉਸ ਦੀ ਹਾਜ਼ਰ-ਜਵਾਬੀ, ਬੁੱਧੀਮੱਤਾ, ਕਾਨੂੰਨੀ ਗਿਆਨ ਤੇ ਸਮਝ ਅਤੇ ਸ਼ਾਨਦਾਰ ਵਿਅਕਤਿੱਤਵ ਨਿਸ਼ਚਿਤ ਤੌਰ 'ਤੇ ਅਤਿਅੰਤ ਉਤਕ੍ਰਿਸ਼ਟ ਤੇ ਅਭੁੱਲ ਸੀ।"
https://twitter.com/narendramodi/status/1297723375024926720
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਰੂਚ ਦੇ ਇੱਕ ਹਸਪਤਾਲ ਵਿੱਚ ਲਗੀ ਅੱਗ ‘ਚ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਰੂਚ ਦੇ ਇੱਕ ਹਸਪਤਾਲ ਵਿੱਚ ਲਗੀ ਅੱਗ ‘ਚ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
“ਭਰੂਚ ਦੇ ਇੱਕ ਹਸਪਤਾਲ ਵਿੱਚ ਲਗੀ ਅੱਗ ਕਾਰਨ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਦੁਖੀ ਪਰਿਵਾਰਾਂ ਪ੍ਰਤੀ ਸੰਵੇਦਨਾਵਾਂ।”
https://twitter.com/narendramodi/status/1388338405952528386
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
"ਪੋਸ਼ਣ ਅਭਿਆਨ - ਸਹੀ ਪੋਸ਼ਣ ਦੇਸ਼ ਰੋਸ਼ਨ" ਬਾਰੇ ਅੱਜ ਵੈਬੀਨਾਰ ਆਯੋਜਿਤ ਕੀਤਾ ਗਿਆ
ਸਮੂਹਿਕ ਲਾਮਬੰਦੀ ਨੂੰ ਸੁਨਿਸ਼ਚਿਤ ਕਰਨ ਅਤੇ ਲੋਕਾਂ ਦੀ ਭਾਗੀਦਾਰੀ ਨੂੰ ਉਤਸ਼ਾਹਤ ਕਰਨ ਲਈ, ਹਰ ਸਾਲ ਸਤੰਬਰ ਮਹੀਨੇ ਨੂੰ ਪੂਰੇ ਦੇਸ਼ ਵਿੱਚ ਪੋਸ਼ਣ ਮਾਹ ਵਜੋਂ ਮਨਾਇਆ ਜਾਂਦਾ ਹੈ। ਪੋਸ਼ਣ ਮਾਹ 2021 ਦੇ ਜਸ਼ਨਾਂ ਦੇ ਹਿੱਸੇ ਵਜੋਂ, ਭਾਰਤ ਸਰਕਾਰ ਦੇ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ, ਪੱਤਰ ਸੂਚਨਾ ਦਫਤਰ  ਅਤੇ ਰੀਜਨਲ ਆਊਟਰੀਚ ਬਿਊਰੋ , ਚੰਡੀਗੜ੍ਹ ਦੁਆਰਾ ਅੱਜ "ਪੋਸ਼ਣ ਅਭਿਆਨ - ਸਹੀ ਪੋਸ਼ਣ ਦੇਸ਼ ਰੋਸ਼ਨ" ਵਿਸ਼ੇ ਉੱਤੇ ਇੱਕ ਵੈਬੀਨਾਰ ਦਾ ਆਯੋਜਨ ਕੀਤਾ ਗਿਆ।
ਸੁਸ਼੍ਰੀ ਸੀਮਾ ਪ੍ਰਸ਼ਾਦ, ਜ਼ਿਲ੍ਹਾ ਪ੍ਰੋਜੈਕਟ ਅਫਸਰ , ਯਮੁਨਾਨਗਰ, ਹਰਿਆਣਾ ਅਤੇ ਡਾ. ਰਚਨਾ ਸ੍ਰੀਵਾਸਤਵ, ਵਿਗਿਆਨਿਕ, ਕਮਿਊਨਿਟੀ ਮੈਡੀਸਿਨ ਵਿਭਾਗ ਅਤੇ ਸਕੂਲ ਆਵ੍ ਪਬਲਿਕ ਹੈਲਥ, ਪੀਜੀਆਈਐੱਮਈਆਰ, ਯੂਟੀ ਚੰਡੀਗੜ੍ਹ ਨੇ ਇਸ ਵਰਚੁਅਲ ਸੰਗੋਸ਼ਠੀ ਵਿੱਚ ਮਹਿਮਾਨ ਬੁਲਾਰਿਆਂ ਦੇ ਰੂਪ ਵਿੱਚ ਭਾਗ ਲਿਆ।
ਸੁਸ਼੍ਰੀ ਸੀਮਾ ਪ੍ਰਸ਼ਾਦ ਨੇ ਹਰਿਆਣਾ ਦੇ ਯਮੁਨਾਨਗਰ ਜ਼ਿਲ੍ਹੇ ਵਿੱਚ ਪੋਸ਼ਣ ਅਭਿਆਨ ਨੂੰ ਲਾਗੂ ਕਰਨ ਬਾਰੇ ਗੱਲ ਕੀਤੀ। ਉਨ੍ਹਾਂ ਕਿਹਾ ਕਿ ਗਰਭਵਤੀ ਮਹਿਲਾਵਾਂ ਨੂੰ ਪੌਸ਼ਟਿਕ ਆਹਾਰ ਲੈਣ ਲਈ ਉਤਸ਼ਾਹਿਤ ਕਰਨ ਲਈ ਪੋਸ਼ਣ ਕਿੱਟਾਂ ਦੀ ਘਰ-ਘਰ ਵੰਡ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਅੱਗੇ ਦੱਸਿਆ ਕਿ ਪੋਸ਼ਣ ਅਭਿਆਨ ਬਾਰੇ ਜਾਗਰੂਕਤਾ ਪੈਦਾ ਕਰਨ ਲਈ ਕੁਵਿਜ਼ ਮੁਕਾਬਲੇ ਅਤੇ ਹੈਲਥ ਕੈਂਪ ਵੀ ਲਗਾਏ ਜਾ ਰਹੇ ਹਨ।
ਚਿੱਤਰ: "ਪੋਸ਼ਣ ਅਭਿਆਨ - ਸਹੀ ਪੋਸ਼ਣ ਦੇਸ਼ ਰੋਸ਼ਨ" ਵਿਸ਼ੇ ‘ਤੇ ਵੈਬੀਨਾਰ ਦੀ ਇੱਕ ਝਲਕ
ਭਾਗੀਦਾਰਾਂ ਨੂੰ ਸੰਬੋਧਨ ਕਰਦਿਆਂ, ਡਾ. ਰਚਨਾ ਸ੍ਰੀਵਾਸਤਵ ਨੇ ਬੱਚੇ ਦੇ ਜਨਮ ਦੇ ਪਹਿਲੇ 1000 ਦਿਨਾਂ ਦੌਰਾਨ ਬੱਚਿਆਂ ਅਤੇ ਮਾਵਾਂ ਲਈ ਚੰਗੇ ਪੋਸ਼ਣ ਦੀ ਮਹੱਤਤਾ 'ਤੇ ਜ਼ੋਰ ਦਿੱਤਾ। ਸੰਤੁਲਿਤ ਆਹਾਰ ਖਾਣ ਦੇ ਮਹੱਤਵ ਬਾਰੇ ਗੱਲ ਕਰਦਿਆਂ ਉਨ੍ਹਾਂ ਕਿਹਾ ਕਿ ਉਨ੍ਹਾਂ ਦਾ ਵਿਭਾਗ ਸਵਸਥ ਪਕਵਾਨਾਂ ਦੇ ਲਾਈਵ ਪ੍ਰਦਰਸ਼ਨ ਲਈ ਈ-ਰਸੋਈ ਸੈਸ਼ਨਾਂ ਦਾ ਆਯੋਜਨ ਕਰ ਰਿਹਾ ਹੈ। ਇਸ ਤੋਂ ਇਲਾਵਾ ਉਨ੍ਹਾਂ, ਖੁਦ ਵਿਕਸਿਤ ਅਤੇ ਡੀਐੱਸਟੀ  ਦੁਆਰਾ ਫੰਡ ਕੀਤੀ ਗਈ ਇੱਕ ਵੈਬਸਾਈਟ, "ਸੁਪੋਸ਼ਣ" ਬਾਰੇ ਗੱਲ ਕੀਤੀ - ਜੋ ਕੁਪੋਸ਼ਣ ਦੇ ਵਿਰੁੱਧ ਲੜਾਈ ਵਿੱਚ ਪੋਸ਼ਣ ਸੰਬੰਧੀ ਗਿਆਨ ਪ੍ਰਦਾਨ ਕਰਦੀ ਹੈ।
ਆਪਣੇ ਸਵਾਗਤੀ ਭਾਸ਼ਣ ਵਿੱਚ ਸ਼੍ਰੀ ਹਿਮਾਂਸ਼ੂ ਪਾਠਕ, ਅਸਿਸਟੈਂਟ ਡਾਇਰੈਕਟਰ, ਪੀਆਈਬੀ, ਚੰਡੀਗੜ੍ਹ ਨੇ ਕਿਹਾ ਕਿ ਪੋਸ਼ਣ ਅਭਿਆਨ ਭਾਰਤ ਸਰਕਾਰ ਦਾ ਪ੍ਰਮੁੱਖ ਪ੍ਰੋਗਰਾਮ ਹੈ ਜੋ ਬੱਚਿਆਂ, ਕਿਸ਼ੋਰ ਲੜਕੀਆਂ, ਗਰਭਵਤੀ ਮਹਿਲਾਵਾਂ ਅਤੇ ਦੁੱਧ ਪਿਲਾਉਣ ਵਾਲੀਆਂ ਮਾਵਾਂ ਦੇ ਪੋਸ਼ਣ ਸੰਬੰਧੀ ਨਤੀਜਿਆਂ ਵਿੱਚ ਸੁਧਾਰ ਲਿਆਉਂਦਾ ਹੈ।
ਸੁਸ਼੍ਰੀ ਸਪਨਾ, ਅਸਿਸਟੈਂਟ ਡਾਇਰੈਕਟਰ, ਆਰਓਬੀ ਚੰਡੀਗੜ੍ਹ ਨੇ ਸੈਸ਼ਨ ਦਾ ਸੰਚਾਲਨ ਕੀਤਾ ਅਤੇ ਬੁਲਾਰਿਆਂ ਅਤੇ ਹਾਜ਼ਰ ਪ੍ਰਤੀਭਾਗੀਆਂ ਦਾ ਧੰਨਵਾਦ ਦੇ ਨਾਲ ਵੈਬੀਨਾਰ ਦਾ ਸਮਾਪਨ ਕੀਤਾ। ਖੇਤਰ ਤੋਂ ਆਂਗਣਵਾੜੀ ਵਰਕਰਾਂ, ਮਹਿਲਾ ਤੇ ਬਾਲ ਵਿਕਾਸ ਅਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਅਧਿਕਾਰੀਆਂ ਨੇ ਵੈਬੀਨਾਰ ਵਿੱਚ ਹਿੱਸਾ ਲਿਆ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਖਾਦੀ ਅਤੇ ਗ੍ਰਾਮ ਉਦਯੋਗ ਕਮਿਸ਼ਨ  ਲੋਕਲ ਉਤਪਾਦਨ ਨੂੰ ਉਤਸ਼ਾਹਿਤ ਕਰਨ ਲਈ ਅੱਗੇ ਆਇਆ
ਖਾਦੀ ਅਤੇ ਗ੍ਰਾਮ ਉਦਯੋਗ ਕਮਿਸ਼ਨ  ਨੇ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੇ ਸਥਾਨਕ ਲੋਕਾਂ ਦੀ ਆਵਾਜ਼ ਬਣਨ ਅਤੇ ਭਵਿੱਖ ਵਿੱਚ ਇਸ ਨੂੰ ਵਿਸ਼ਵ ਪੱਧਰ ‘ਤੇ ਲਿਜਾਣ ਦੇ ਸੱਦੇ ਅਤੇ ਉਨ੍ਹਾਂ ਦੁਆਰਾ ਲੋਕਲ  ਉਤਪਾਦਾਂ ਨੂੰ ਉਤਸ਼ਾਹਿਤ ਕਰਨ ਦੀ ਅਪੀਲ ਦੇ ਇੱਕ ਦਿਨ ਬਾਅਦ ਪੀਐੱਮਈਜਈਪੀ ਦੇ ਪ੍ਰਮੁੱਖ ਪ੍ਰੋਗਰਾਮ ਤਹਿਤ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨ ‘ਚ ਤੇਜ਼ੀ ਲਿਆਉਣ ਲਈ ਕਈ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਹਨ।
ਕੇਵੀਆਈਸੀ ਦੇ ਚੇਅਰਮੈਨ, ਸ਼੍ਰੀ ਵਿਨੈ ਕੁਮਾਰ ਸਕਸੈਨਾ ਨੇ ਅੱਜ ਸਬੰਧਿਤ ਏਜੰਸੀਆਂ ਪੀਐੱਮਈਜੀਪੀ ਤਹਿਤ ਅਰਜ਼ੀਆਂ ਦੀ ਪੜਤਾਲ ਕਰਨ ਅਤੇ ਇਸ ਨੂੰ ਬੈਂਕਾਂ ਨੂੰ ਅੱਗੇ ਭੇਜਣ ਅਤੇ 26 ਦਿਨਾਂ ਦੇ ਅੰਦਰ ਫੰਡ ਵੰਡਣ ਲਈ ਲੋਕਾਂ ਨੂੰ ਨਿਰਦੇਸ਼ ਦਿੱਤੇ ਹਨ। ਉਨ੍ਹਾਂ ਨੇ ਇਸ ਸਮੇਂ ਦੀ ਹੱਦ 15 ਦਿਨਾਂ ਤੱਕ ਘੱਟ ਕਰਨ ਦੀ ਹਿਦਾਇਤ ਵੀ ਕੀਤੀ। ਲਾਗੂਕਰਨ ਵਾਲੀਆਂ ਏਜੰਸੀਆਂ ਲਈ ਇਹ ਲਾਜ਼ਮੀ ਹੋਵੇਗਾ ਕਿ ਉਹ ਪ੍ਰਸਤਾਵ ਤਿਆਰ ਕਰਨ ਲਈ ਬਿਨੈਕਾਰਾਂ ਨੂੰ ਸੇਧ ਦੇਣ ਅਤੇ ਕਰਜ਼ੇ ਦੀ ਪ੍ਰਵਾਨਗੀ ਤੱਕ ਉਨ੍ਹਾਂ ਦੀ ਸਹਾਇਤਾ ਕਰਨ। ਕਰਜ਼ੇ ਦੀ ਛੇਤੀ ਪ੍ਰਵਾਨਗੀ ਲਈ ਸਾਰੀਆਂ ਏਜੰਸੀਆਂ ਬੈਂਕਾਂ ਨਾਲ ਫਾਲੋ-ਅੱਪ ਕਰਨਗੀਆਂ।
ਸੰਸ਼ੋਧਿਤ ਦਿਸ਼ਾ-ਨਿਰਦੇਸ਼ਾਂ ਅਨੁਸਾਰ, ਕੇਵੀਆਈਸੀ ਦਾ ਮੁੰਬਈ ਸੈੱਲ ਰੋਜ਼ਾਨਾ ਦੇ ਅਧਾਰ ‘ਤੇ ਬਿਨੈ ਕਰਨ ਦੀ ਪ੍ਰਕਿਰਿਆ ਦੀ ਨਿਗਰਾਨੀ ਕਰੇਗਾ ਜਦੋਂ ਕਿ ਇਹ ਹਰ ਪਖਵਾੜੇ ਲਾਗੂਕਰਨ ਵਾਲੀਆਂ ਏਜੰਸੀਆਂ ਨੂੰ ਫੀਡਬੈਕ ਦੇਵੇਗਾ। ਇਸ ਤੋਂ ਬਾਅਦ, ਪ੍ਰਗਤੀ ਰਿਪੋਰਟ ਕੇਵੀਆਈਸੀ ਦੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਅਤੇ ਚੇਅਰਮੈਨ ਦੇ ਕਾਰਜਕਾਲ ਲਈ ਰੱਖੀ ਜਾਵੇਗੀ।
ਸ਼੍ਰੀ ਸਕਸੈਨਾ ਨੇ ਕਿਹਾ ਕਿ ਸੋਧੇ ਹੋਏ ਦਿਸ਼ਾ-ਨਿਰਦੇਸ਼ ਲੋਕਲ  ਉਤਪਾਦਨ ਨੂੰ ਉਤਸ਼ਾਹਿਤ ਕਰਨ ਲਈ ਪ੍ਰਧਾਨ ਮੰਤਰੀ ਦੀ ਅਪੀਲ ਦੇ ਬਾਅਦ ਆਏ ਹਨ। “ਪ੍ਰਧਾਨ ਮੰਤਰੀ ਦੇ ਕਥਨ ਅਨੁਸਾਰ ‘ਆਤਮਨਿਰਭਰਤਾ’ ਇੱਕ ਮੰਤਰ ਹੈ।”ਉਨ੍ਹਾਂ ਕਿਹਾ ਕਿ ਪੀਐੱਮਈਜੀਪੀ ਤਹਿਤ ਪ੍ਰਕਿਰਿਆ ਸਥਾਨਕ ਨਿਰਮਾਣ ਦੇ ਵਾਧੇ ਨੂੰ ਹੋਰ ਤੇਜ਼ ਕਰੇਗੀ ਅਤੇ ਘੱਟ ਸਮੇਂ ਦੇ ਅੰਦਰ ਵੱਧ ਤੋਂ ਵੱਧ ਰੋਜ਼ਗਾਰ ਪੈਦਾ ਕਰਨਾ ਯਕੀਨੀ ਬਣਾਵੇਗਾ। ਉਨ੍ਹਾਂ ਨੇ ਕਿਹਾ ਕਿ ਖਾਦੀ ਅਤੇ ਗ੍ਰਾਮ ਉਦਯੋਗ ਦਾ ਲੋਕਲ  ਤੋਂ ਗਲੋਬਲ ਪੱਧਰ ‘ਤੇ ਤਬਦੀਲ ਹੋਣਾ ਦੂਸਰੇ ਸਥਾਨਕ ਉਦਯੋਗਾਂ ਅਤੇ ਇੰਡਸਟ੍ਰੀਆਂ ਲਈ ਕੇਸ ਅਧਿਐਨ ਸੀ। ਉਨ੍ਹਾਂ ਕਿਹਾ ਕਿ ਕੇਵੀਆਈਸੀ ਹੋਰ ਸਥਾਨਕ ਉਦਯੋਗ ਅਤੇ ਉੱਦਮ ਨੋਡਲ ਏਜੰਸੀ ਹੋਣ ਦੇ ਨਾਤੇ, ਪੀਐੱਮਈਜੀਪੀ ਤਹਿਤ ਆਉਣ ਵਾਲੇ ਪ੍ਰੋਜੈਕਟਾਂ ਨੂੰ ਸੰਭਾਲਣ ਲਈ ਪ੍ਰਤੀਬੱਧ ਹੈ।
ਸਥਾਨਕ ਉਤਪਾਦਨ ਨੂੰ ਉਤਸ਼ਾਹਿਤ ਕਰਨ ਲਈ, ਇਹ ਫੈਸਲਾ ਕੀਤਾ ਗਿਆ ਹੈ ਕਿ ਘੱਟੋ-ਘੱਟ ਹਰੇਕ ਯੂਨਿਟ 95 ਮਾਸਕ, ਵੈਂਟੀਲੇਟਰ ਜਾਂ ਇਸ ਦੇ ਨਿਰਮਾਣ ਨਾਲ ਸਬੰਧਿਤ ਉਪਕਰਣ, ਮੈਡੀਕਲ ਸਟਾਫ ਲਈ ਪੀਪੀਈ ਕਿੱਟਾਂ, ਸੈਨੀਟਾਈਜ਼ਰ /ਲਿਕੁਇਡ ਹੈਂਡ ਵਾਸ਼, ਥਰਮਲ ਸਕੈਨਰ ਅਤੇ ਅਗਰਬੱਤੀ ਅਤੇ ਸਾਬਣ ਉਨ੍ਹਾਂ ਕਿਹਾ ਕਿ ਬਣਾਉਣ ਵਿੱਚ ਹਿੱਸਾ ਲਵੇਗਾ ਅਜਿਹਾ ਦੇਸ਼ ਵਿੱਚ ਮੌਜੂਦਾ ਕੋਵਿਡ -19 ਸਥਿਤੀ ਕਾਰਨ ਵਧ ਰਹੀ ਮੰਗ ਨੂੰ ਪੂਰਾ ਕਰਨ ਲਈ ਹੈ।
ਸੰਸ਼ੋਧਿਤ ਦਿਸ਼ਾ-ਨਿਰਦੇਸ਼ਾਂ ਅਨੁਸਾਰ ਲਾਗੂਕਰਨ ਵਾਲੀਆਂ ਏਜੰਸੀਆਂ ਨੂੰ ਪੜਤਾਲ ਦੌਰਾਨ ਇਹ ਯਕੀਨੀ ਬਨਾਂਉਣਾ ਪਵੇਗਾ ਕਿ ਬਿਨੈਕਾਰ ਨੇ ਸਕੋਰ ਕਾਰਡ ਵਿੱਚ 100 ਵਿਚੋਂ 60 ਅੰਕ ਹਾਸਲ ਕੀਤੇ ਹੋਣ, ਇਸੇ ਤਰ੍ਹਾਂ, ਤਕਨੀਕੀ ਵਿਵਹਾਰਕਤਾ ਜਿਵੇਂ ਕੱਚੇ ਮਾਲ ਦੀ ਉਪਲਬਧਤਾ, ਮਨੁੱਖ ਸਕਤੀ, ਪਹੁੰਚ ਟ੍ਰਾਂਸਪੋਰਟ ਅਤੇ ਬਿਜਲੀ ਦੀ ਜਾਂਚ ਜਰੂਰ ਕੀਤੀ ਜਾਣੀ ਚਾਹੀਦੀ ਹੈ ਤਾਂ ਜੋ ਬੈਂਕ ਪੱਧਰ ‘ਤੇ ਰੱਦ ਕਰਨ ਦੀ ਸੰਭਾਵਨਾ ਘਟ ਸਕੇ।
ਇਸੇ ਤਰ੍ਹਾਂ ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਵੀ ਪ੍ਰਸਤਾਵਿਤ ਉਤਪਾਦ ਦੀ ਮੰਗ ਦਾ ਮੁੱਲਾਂਕਣ, ਸਮਾਨ ਪ੍ਰੋਜੈਕਟ ਆਸ-ਪਾਸ ਅਤੇ ਮਾਰਕਿਟ ਰਣਨੀਤੀ ਵਿੱਚ ਬਜ਼ਾਰ ਦਾ ਅਧਿਐਨ ਕਰਨਗੀਆਂ, ਏਜੰਸੀਆਂ ਰੱਦ ਹੋਣ ਦੀ ਸੰਭਾਵਨਾ ਤੋਂ ਬਚਣ ਲਈ ਇਹ ਯਕੀਨੀ ਬਣਾਉਣਗੀਆਂ ਕਿ ਪ੍ਰਸਤਾਵ ਚੁਣੇ ਗਏ ਬੈਂਕ ਦੇ ਅਧਿਕਾਰ ਖੇਤਰ ਵਿੱਚ ਆਉਂਦਾ ਹੈ।
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਜੰਮੂ-ਕਸ਼ਮੀਰ ਅਤੇ ਲੱਦਾਖ ਦੇ ਦੂਰ-ਦਰਾਜ ਦੇ ਇਲਾਕਿਆਂ ਲਈ ਡਾਕ ਦੀ ਵਿਸ਼ੇਸ਼ ਵਿਵਸਥਾ ਡਾਕਘਰ ਬਜ਼ੁਰਗ ਪੈਨਸ਼ਨਰਾਂ ਦੀ ਪੈਨਸ਼ਨ ਘਰ-ਘਰ ਪਹੁੰਚਾਉਣਾ ਯਕੀਨੀ ਬਣਾ ਰਹੇ ਹਨ
ਕੋਵਿਡ-19 ਨਾਲ ਮੁਕਾਬਲਾ ਕਰਨ ਅਤੇ ਇੱਕ ਦੂਜੇ ਤੋਂ ਦੂਰੀ ਬਣਾਈ ਰੱਖਣ ਦੇ ਉਦੇਸ਼ ਨੂੰ ਹਾਸਲ ਕਰਨ ਅਤੇ ਡਾਕਘਰਾਂ ਵਿੱਚ ਭੀੜ ਨੂੰ ਰੋਕਣ ਲਈ, ਡਾਕਘਰਾਂ ਨੇ ਬਜ਼ੁਰਗ ਪੈਨਸ਼ਨਰਾਂ ਨੂੰ ਉਨ੍ਹਾਂ ਦੀ ਪੈਨਸ਼ਨ ਘਰ ਪਹੁੰਚਾਉਣਾ ਯਕੀਨੀ ਬਣਾਉਣ ਲਈ ਕਦਮ ਉਠਾਏ ਹਨ। ਨਜ਼ਦੀਕੀ ਡਾਕਘਰ ਲੋਕਾਂ ਨੂੰ ਆਪਣੀਆਂ ਸੇਵਾਵਾਂ ਪ੍ਰਦਾਨ ਕਰ ਰਹੇ ਹਨ ਅਤੇ ਰਾਜ/ ਸਥਾਨਕ ਪ੍ਰਸ਼ਾਸਨ ਦੇ ਯਤਨਾਂ ਵਿੱਚ ਵਾਧੂ ਯੋਗਦਾਨ ਪਾ ਕੇ ਕੋਵਿਡ-19 ਦੇ ਇਸ ਚੁਣੌਤੀਪੂਰਨ ਸਮੇਂ ਵਿੱਚ ਜਨਤਾ ਦੀ ਵਿੱਤੀ, ਸਿਹਤ ਦੇਖਭਾਲ਼ ਅਤੇ ਭਲਾਈ ਦੀਆਂ ਲੋੜਾਂ ਨੂੰ ਪੂਰਾ ਕਰਨ ਲਈ ਉਨ੍ਹਾਂ ਤੱਕ ਪਹੁੰਚਣ ਦੀ ਕੋਸ਼ਿਸ਼ ਕਰ ਰਹੇ ਹਨ।
ਜੰਮੂ-ਕਸ਼ਮੀਰ ਅਤੇ ਲੱਦਾਖ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਡਾਕਘਰਾਂ ਨੂੰ ਵਿੱਤੀ ਲੈਣ-ਦੇਣ ਨੂੰ ਅਸਾਨ ਬਣਾਉਣ ਅਤੇ ਰਕਮ ਕਢਵਾਉਣ ਅਤੇ ਜਮ੍ਹਾਂ ਕਰਵਾਉਣ ਦੀ ਸਹੂਲਤ ਦੇ ਮੁਢਲੇ ਉਦੇਸ਼ ਨਾਲ ਖੋਲ੍ਹਿਆ ਗਿਆ ਹੈ ਤਾਕਿ ਲੋਕਾਂ ਕੋਲ ਰੋਜ਼ਾਨਾ ਦੀਆਂ ਬੁਨਿਆਦੀ ਲੋੜਾਂ ਦੀ ਪੂਰਤੀ ਲਈ ਕਾਫੀ ਨਕਦੀ ਹੋਵੇ। ਇਸ ਸਬੰਧ ਵਿੱਚ ਮੁਢਲੀ ਸਮਰੱਥ ਭੁਗਤਾਨ ਪ੍ਰਣਾਲੀ  ਨੂੰ ਡਾਕਘਰਾਂ ਵਿੱਚ ਚਾਲੂ ਕੀਤਾ ਗਿਆ ਹੈ ਤਾਕਿ ਕਿਸੇ ਵੀ ਬੈਂਕ ਵਿੱਚ ਖਾਤੇ ਵਾਲੇ ਲੋਕ ਕਿਸੇ ਵੀ ਡਾਕਘਰ ਤੋਂ ਹਰ ਮਹੀਨੇ 10,000 ਰੁਪਏ ਕਢਵਾ ਸਕਣ। ਇੱਕੋ ਇੱਕ ਸ਼ਰਤ ਇਹ ਹੈ ਕਿ ਬੈਂਕ ਖਾਤਾ ਲਾਭਕਾਰੀ ਦੇ ਅਧਾਰ ਨਾਲ ਜੁੜਿਆ ਹੋਣਾ ਚਾਹੀਦਾ ਹੈ।
ਬਾਰਾਮੂਲਾ ਵਿਖੇ ਡੋਰ ਸਟੈਪ ਪੈਨਸ਼ਨ ਭੁਗਤਾਨ
ਜੰਮੂ ਤਵੀ ਵਿਖੇ ਵਿੱਤੀ ਲੈਣਦੇਣ ਕਰਦੇ ਗਾਹਕ
ਜੰਮੂ-ਕਸ਼ਮੀਰ ਅਤੇ ਲੱਦਾਖ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਦੂਰ-ਦਰਾਜ ਅਤੇ ਸਰਹੱਦੀ ਖੇਤਰਾਂ ਨੂੰ ਪਹਿਲ ਵਾਲੀ ਡਾਕ ਜਿਵੇਂ ਸਪੀਡ ਪੋਸਟ, ਰਜਿਸਟਰਡ ਪੋਸਟ ਆਦਿ ਸੁਚਾਰੂ ਢੰਗ ਨਾਲ ਪਹੁੰਚਾਉਣਾ ਯਕੀਨੀ ਬਣਾਉਣ ਲਈ ਵਿਸ਼ੇਸ਼ ਡਾਕ ਪ੍ਰਬੰਧ ਕੀਤੇ ਗਏ ਹਨ। ਡਾਕਘਰਾਂ ਵਿੱਚ ਪਹਿਲ ਵਾਲੀ ਡਾਕ ਦੀ ਵਿੰਡੋ ਡਿਲਿਵਰੀ ਵੀ ਯਕੀਨੀ ਬਣਾਈ ਗਈ ਹੈ।
ਲੱਦਾਖ ਵਿੱਚ ਸੰਚਾਰ ਅਤੇ ਮੇਲ ਦਾ ਅਦਾਨ-ਪ੍ਰਦਾਨ
ਡਾਕਘਰ ਆਪਣੇ ਸੰਕਟ ਦੇ ਇਸ ਸਮੇਂ ਵਿੱਚ ਸਮਾਜ ਦੇ ਗ਼ਰੀਬ ਅਤੇ ਕਮਜ਼ੋਰ ਵਰਗਾਂ ਨੂੰ ਰਾਹਤ ਅਤੇ ਸਹਾਇਤਾ ਪ੍ਰਦਾਨ ਕਰਨ ਦੀ ਸਮਾਜਿਕ ਜ਼ਿੰਮੇਵਾਰੀ ਅਤੇ ਲੋੜ ਤੋਂ ਜਾਣੂ ਹਨ। ਰਾਜ /ਸਥਾਨਕ ਪ੍ਰਸ਼ਾਸਨ ਨਾਲ ਨਜ਼ਦੀਕੀ ਸਹਿਯੋਗ ਕਾਇਮ ਕਰਕੇ ਸੁੱਕਾ ਰਾਸ਼ਨ ਅਤੇ ਸੁਰੱਖਿਆ ਸਾਧਨ ਜਿਵੇਂ ਮਾਸਕ, ਸੈਨੇਟਾਈਜ਼ਰ ਅਤੇ ਸਾਬਣ ਜਨਤਾ ਤੱਕ ਪਹੁੰਚਾਉਣ ਦੀ ਕੋਸ਼ਿਸ਼ ਕੀਤੀ ਜਾ ਰਹੀ ਹੈ। ਅਨਾਜ ਅਤੇ ਹੋਰ ਵਸਤਾਂ, ਦਵਾਈਆਂ ਆਦਿ ਦੀ ਵੰਡ ਵਿੱਚ ਰਸਦ ਸਹਾਇਤਾ ਪ੍ਰਦਾਨ ਕਰਨ ਲਈ ਜ਼ਿਲ੍ਹਾ /ਨਗਰਪਾਲਿਕਾ ਅਧਿਕਾਰੀਆਂ ਦੇ ਕੰਟਰੋਲ ਵਿੱਚ ਵਿਭਾਗੀ ਮੇਲ ਮੋਟਰ ਵਾਹਨਾਂ ਨੂੰ ਰੱਖਿਆ ਗਿਆ ਹੈ। ਡਾਕਘਰ ਕੰਪਲੈਕਸ ਦੀ ਸਫਾਈ ਦਾ ਕੰਮ ਨਗਰਪਾਲਿਕਾ ਅਧਿਕਾਰੀਆਂ ਦੇ ਸਹਿਯੋਗ ਨਾਲ ਕੀਤਾ ਗਿਆ ਹੈ।
ਸੁੱਕੇ ਰਾਸ਼ਨ ਦੀ ਵੰਡ
ਡਾਕਘਰ ਦੀ ਸਫਾਈ
ਡਾਕ ਸੇਵਾ ਜਨ ਸੇਵਾ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਹਿਲੀ ਖੁਰਾਕ ਦੇ 100% ਟੀਕਾਕਰਣ ਦੇ ਲਈ ਗੋਆ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੋਆ ਦੀ 100 ਪ੍ਰਤੀਸ਼ਤ ਪਾਤਰ ਆਬਾਦੀ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਉਣ ਦੇ ਲਈ ਗੋਆ ਦੀ ਸ਼ਲਾਘਾ ਕੀਤੀ ਹੈ।
ਗੋਆ ਦੇ ਮੁੱਖ ਮੰਤਰੀ ਡਾ. ਪ੍ਰਮੋਦ ਸਾਵੰਤ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ, “ਸ਼ਾਬਾਸ਼ ਗੋਆ! ਇੱਕ ਸ਼ਾਨਦਾਰ ਕੋਸ਼ਿਸ਼ ਜਿਸ ਵਿੱਚ ਸਭ ਦੀ ਸਮੂਹਿਕ ਭਾਵਨਾ ਲਗੀ, ਅਤੇ ਜੋ ਸਾਡੇ ਡਾਕਟਰਸ ਅਤੇ ਇਨੋਵੇਟਰਸ ਦੇ ਕੌਸ਼ਲ ਤੋਂ ਸੰਚਾਲਿਤ ਰਹੀ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰੀ ਡਾਕ ਟਿਕਟ ਸੰਗ੍ਰਹਿ ਪ੍ਰਦਰਸ਼ਨੀ ‘ਅੰਮ੍ਰਿਤ ਪੈਕਸ-2023’ ਵਿੱਚ ਸਕੂਲ ਦੇ ਵਿਦਿਆਰਥੀਆਂ ਦੀ ਸਰਗਰਮ ਭਾਗੀਦਾਰੀ ਦੀ ਸਰਾਹਨਾ ਕੀਤੀ
ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਤਹਿਤ ਆਯੋਜਿਤ ਰਾਸ਼ਟਰੀ ਡਾਕ ਟਿਕਟ-ਸੰਗ੍ਰਹਿ ਪ੍ਰਦਰਸ਼ਨੀ ‘ਅੰਮ੍ਰਿਤ ਪੈਕਸ-2023’ ਵਿੱਚ ਸਕੂਲ ਦੇ ਵਿਦਿਆਰਥੀਆਂ ਦੀ ਸਰਗਰਮ ਭਾਗੀਦਾਰੀ ਨੂੰ ਲੈ ਕੇ ਪ੍ਰਧਾਨ ਮੰਤਰੀ ਨੇ ਇਸ ਨੂੰ ਡਾਕ ਟਿਕਟ ਸੰਗ੍ਰਹਿ ਅਤੇ ਪੱਤਰ ਲਿਖਣ ਵਿੱਚ ਰੁਚੀ ਵਧਾਉਣ ਦਾ ਵਧੀਆ ਤਰੀਕਾ ਦੱਸਿਆ।
ਭਾਰਤੀ ਡਾਕ  ਦੇ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਇਹ ਡਾਕ ਟਿਕਟ ਸੰਗ੍ਰਹਿ ਅਤੇ ਪੱਤਰ ਲਿਖਣ ਵਿੱਚ ਰੁਚੀ ਵਧਾਉਣ ਦਾ ਵਧੀਆ ਤਰੀਕਾ ਹੈ। ਮੈਨੂੰ ਉਮੀਦ ਹੈ ਕਿ ਹੋਰ ਅਧਿਕ ਯੁਵਾ ਇਨ੍ਹਾਂ ਗਤੀਵਿਧੀਆਂ ਨੂੰ ਅਪਣਾਉਣਗੇ।”
ਰੱਖਿਆ ਮੰਤਰਾਲਾ
ਅਪ੍ਰੇਸ਼ਨ ਸਮੁਦਰ ਸੇਤੂ
ਆਈਐੱਨਐੱਸ ਜਲਅਸ਼ਵ ਨੇ ਇਰਾਨ ਤੋਂ 687 ਭਾਰਤੀ ਨਾਗਰਿਕਾਂ ਨੂੰ ਵਾਪਸ ਲਿਆਂਦਾ
ਭਾਰਤੀ ਜਲ ਸੈਨਾ ਦੁਆਰਾ“ਅਪ੍ਰੇਸ਼ਨ ਸਮੁਦਰ ਸੇਤੂ” ਲਈ ਤੈਨਾਤ ਆਈਐੱਨਐਸ ਜਲਅਸ਼ਵ ਅੱਜ ਸਵੇਰੇ ਤੂਤੀਕੋਰਿਨ ਬੰਦਰਗਾਹ ਪਹੁੰਚਿਆ, ਜਿਸ ਵਿੱਚ ਬੰਦਰ ਅੱਬਾਸ, ਇਰਾਨ ਤੋਂ 687 ਭਾਰਤੀ ਨਾਗਰਿਕ ਲਿਆਂਦੇ ਗਏ ਸਨ।ਇਸ ਤਰ੍ਹਾਂ ਹੁਣ ਤੱਕ ਭਾਰਤੀ ਜਲ ਸੈਨਾ ਦੇ ਜਹਾਜ਼ਾਂ ਨੇ ਇਰਾਨ ਤੋਂ 920 ਭਾਰਤੀ ਨਾਗਰਿਕਾਂ ਨੂੰ ਵਾਪਸ ਲਿਆਂਦਾ ਹੈ। ਇਰਾਨ ਵਿੱਚੋਂ ਭਾਰਤੀ ਨਾਗਰਿਕਾਂ ਦੀ ਵਾਪਸੀ ਦੀ ਸੁਵਿਧਾ ਭਾਰਤੀ ਮਿਸ਼ਨ ਦੁਆਰਾ ਦਿੱਤੀ ਗਈ ਸੀ। ਲੋੜੀਂਦੀ ਡਾਕਟਰੀ ਜਾਂਚ ਕਰਵਾਉਣ ਤੋਂ ਬਾਅਦ ਯਾਤਰੀ ਜਹਾਜ਼ ਵਿੱਚ ਸਵਾਰ ਹੋਏ।ਕੋਵਿਡ ਨਾਲ ਸਬੰਧਿਤ ਸੁਰੱਖਿਆ ਪ੍ਰੋਟੋਕੋਲ ਦੀ ਵੀ ਸਮੁੰਦਰੀ ਯਾਤਰਾ ਸਮੇਂ ਸਖਤੀ ਨਾਲ ਪਾਲਣ ਕੀਤੀ ਗਈ।
ਸਥਾਨਕ ਅਧਿਕਾਰੀਆਂ ਨੇ ਤੂਤੀਕੋਰਿਨ ਵਿਖੇ ਇਨ੍ਹਾਂ ਨਾਗਰਿਕਾਂ ਦਾ ਸੁਆਗਤ ਕੀਤਾ ਗਿਆ ਅਤੇ ਜਹਾਜ਼ ਵਿੱਚੋਂ ਜਲਦੀ ਉਤਾਰਨ, ਸਿਹਤ ਜਾਂਚ, ਇਮੀਗ੍ਰੇਸ਼ਨ ਅਤੇ ਆਵਾਜਾਈ ਲਈ ਪ੍ਰਬੰਧ ਕੀਤੇ ਗਏ ਸਨ।
ਇਸ ਨਿਕਾਸੀ ਨਾਲ, ਭਾਰਤੀ ਜਲ ਸੈਨਾ ਨੇ ਚਲ ਰਹੀ ਮਹਾਮਾਰੀ ਦੌਰਾਨ ਹੁਣ ਤੱਕ ਮਾਲਦੀਵ, ਸ੍ਰੀ ਲੰਕਾ ਅਤੇ ਇਰਾਨ ਤੋਂ 3,992 ਭਾਰਤੀ ਨਾਗਰਿਕਾਂ ਨੂੰ ਵਾਪਸ ਲਿਆਂਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਚੱਕਰਵਾਤ ਦੀ ਸਥਿਤੀ ਬਾਰੇ ਮਹਾਰਾਸ਼ਟਰ ਅਤੇ ਗੁਜਰਾਤ ਦੇ ਮੁੱਖ ਮੰਤਰੀਆਂ ਨਾਲ ਗੱਲ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਚੱਕਰਵਾਤ ਦੀ ਸਥਿਤੀ ਬਾਰੇ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਸ਼੍ਰੀ ਉਧਵ ਠਾਕਰੇ, ਗੁਜਰਾਤ ਦੇ ਮੁੱਖ ਮੰਤਰੀ ਸ਼੍ਰੀ ਵਿਜੈ ਰੂਪਾਣੀ ਅਤੇ ਦਮਨ ਦੀਊ, ਦਾਦਰਾ ਤੇ ਨਗਰ ਹਵੇਲੀ ਦੇ ਪ੍ਰਸ਼ਾਸਕ ਸ਼੍ਰੀ ਪ੍ਰਫੁੱਲ ਕੇ ਪਟੇਲ ਨਾਲ ਗੱਲ ਕੀਤੀ ਹੈ। ਉਨ੍ਹਾਂ ਨੇ ਕੇਂਦਰ ਤੋਂ ਹਰ ਸੰਭਵ ਸਹਾਇਤਾ ਅਤੇ ਸਮਰਥਨ ਦਾ ਭਰੋਸਾ ਦਿੱਤਾ ਹੈ।
ਪ੍ਰਧਾਨ ਮੰਤਰੀ ਦੇ ਦਫ਼ਤਰ ਨੇ ਇੱਕ ਟਵੀਟ ਵਿੱਚ ਕਿਹਾ, "ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ  ਨੇ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਸ਼੍ਰੀ ਉਧਵ ਠਾਕਰੇ, ਗੁਜਰਾਤ ਦੇ ਮੁੱਖ ਮੰਤਰੀ ਸ਼੍ਰੀ ਵਿਜੈ ਰੂਪਾਣੀ  ਅਤੇ ਦਮਨ ਦੀਊ, ਦਾਦਰਾ ਅਤੇ ਨਗਰ ਹਵੇਲੀ ਦੇ ਪ੍ਰਸ਼ਾਸਕ ਸ਼੍ਰੀ ਪ੍ਰਫੁੱਲ ਕੇ ਪਟੇਲ  ਦੇ ਨਾਲ ਚੱਕਰਵਾਤ ਦੀ ਸਥਿਤੀ ਬਾਰੇ ਗੱਲ ਕੀਤੀ ਹੈ। ਉਨ੍ਹਾਂ ਨੇ ਕੇਂਦਰ ਤੋਂ ਹਰ ਸੰਭਵ ਸਹਾਇਤਾ ਅਤੇ ਸਮਰਥਨ ਦਾ ਭਰੋਸਾ ਦਿੱਤਾ ਹੈ । ”
https://twitter.com/PMOIndia/status/1267809405048766464
ਵਿੱਤ ਮੰਤਰਾਲਾ
2022-23 ਵਿੱਚ ਵਿੱਤੀ ਘਾਟੇ ਦਾ ਜੀਡੀਪੀ ਦੇ 6.4% ਹੋਣ ਦਾ ਅਨੁਮਾਨ
ਵਿੱਤੀ ਘਾਟਾ ਪੱਧਰ ਨੂੰ 4.5 ਪ੍ਰਤੀਸ਼ਤ ਦੇ ਨੀਚੇ ਲਿਆਉਣ ਦੇ ਲਈ ਵਿੱਤੀ ਘਾਟਾ ਸਮੇਕਨ ਦਾ ਵਿਆਪਕ ਮਾਰਗ ਬਰਕਰਾਰ ਰੱਖਿਆ ਗਿਆ
ਪੂੰਜੀ ਖਰਚ ਨੂੰ 35.4 ਪ੍ਰਤੀਸ਼ਤ ਵਧਾ ਕੇ 2021-22 ਦੇ 5.54 ਲੱਖ ਕਰੋੜ ਰੁਪਏ ਤੋਂ 2022-23 ਵਿੱਚ 7.50 ਲੱਖ ਕਰੋੜ ਰੁਪਏ ਕੀਤਾ ਗਿਆ
2022-23 ਵਿੱਚ ਪੂੰਜੀਗਤ ਖਰਚ ਜੀਡੀਪੀ ਦਾ 2.9 ਪ੍ਰਤੀਸ਼ਤ ਰਹੇਗਾ
2022-23 ਦੇ ਲਈ ਸਰਕਾਰ ਦੀਆਂ ਕੁੱਲ ਬਜ਼ਾਰ ਉਧਾਰੀਆਂ ਦੇ 11,58,719 ਕਰੋੜ ਰੁਪਏ ਰਹਿਣ ਦਾ ਅਨੁਮਾਨ
ਕੇਂਦਰੀ ਵਿੱਤ ਤੇ ਕਾਰਪੋਰੇਟ ਮਾਮਲੇ ਮੰਤਰੀ, ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਅੱਜ ਸੰਸਦ ਵਿੱਚ ਕੇਂਦਰੀ ਬਜਟ 2022-23 ਪੇਸ਼ ਕਰਦੇ ਹੋਏ ਕਿਹਾ ਕਿ 2022-23 ਵਿੱਚ ਵਿੱਤੀ ਘਾਟਾ ਜੀਡੀਪੀ ਦਾ 6.4 ਪ੍ਰਤੀਸ਼ਤ ਰਹਿਣ ਦਾ ਅਨੁਮਾਨ ਹੈ, ਜੋਕਿ ਵਿੱਤੀ ਘਾਟਾ ਮਜ਼ਬੂਤੀ ਦੇ ਉਸ ਮਾਰਗ ਦੇ ਅਨੁਰੂਪ ਹੈ, ਜਿਸ ਦਾ ਪਿਛਲੇ ਵਰ੍ਹੇ ਐਲਾਨ ਕੀਤਾ ਗਿਆ ਸੀ ਕਿ 2025-26 ਤੱਕ ਵਿੱਤੀ ਘਾਟੇ ਨੂੰ 4.5 ਪ੍ਰਤੀਸ਼ਤ ਦੇ ਨੀਚੇ ਲਿਆਂਦਾ ਜਾਵੇਗਾ। ਇਸ ਦੇ ਇਲਾਵਾ, ਚਾਲੂ ਵਰ੍ਹੇ ਵਿੱਚ ਸੰਸ਼ੋਧਿਤ ਵਿੱਤੀ ਘਾਟੇ ਦੇ ਜੀਡੀਪੀ ਦੇ 6.9 ਪ੍ਰਤੀਸ਼ਤ ਰਹਿਣ ਦਾ ਅਨੁਮਾਨ ਹੈ, ਜਦਕਿ ਬਜਟ ਅਨੁਮਾਨ ਵਿੱਚ ਇਸ ਨੂੰ 6.9 ਪ੍ਰਤੀਸ਼ਤ ਅਨੁਮਾਨਿਤ ਕੀਤਾ ਗਿਆ ਸੀ।
ਵਿੱਤੀ ਘਾਟਾ
ਵਿੱਤ ਮੰਤਰੀ ਨੇ ਕਿਹਾ ਕਿ 2022-23 ਵਿੱਚ ਵਿੱਤੀ ਘਾਟੇ ਦੇ ਪੱਧਰ ਨੂੰ ਨਿਰਧਾਰਿਤ ਕਰਦੇ ਸਮੇਂ ਉਹ ਮਜ਼ਬੂਤ ਅਤੇ ਟਿਕਾਊ ਬਣਨ ਦੇ ਲਈ ਜਨਤਕ ਨਿਵੇਸ਼ ਦੇ ਜ਼ਰੀਏ ਵਿਕਾਸ ਨੂੰ ਪੋਸ਼ਿਤ ਕਰਨ ਦੀ ਜ਼ਰੂਰਤ ਕਰਨ ਦੇ ਪ੍ਰਤੀ ਸਜਗ ਰਹੀ ਹੈ। 2022-23 ਦੇ ਲਈ ਸਰਕਾਰ ਦੇ ਵਿੱਤੀ ਘਾਟੇ 16,61,196 ਕਰੋੜ ਰੁਪਏ ਰਹਿਣ ਦਾ ਅਨੁਮਾਨ ਹੈ। 2021-22 ਦੇ ਲਈ ਸੰਸ਼ੋਧਿਤ ਅਨੁਮਾਨ 15,06,812 ਕਰੋੜ ਰੁਪਏ ਦੇ ਬਜਟ ਅਨੁਮਾਨ ਦੇ ਮੁਕਬਾਲੇ 15,91,089 ਕਰੋੜ ਰੁਪਏ ਦੇ ਵਿੱਤੀ ਘਾਟੇ ਦਾ ਸੰਕੇਤ ਦਿੰਦੇ ਹਨ।
ਪੂੰਜੀ ਖਰਚ
ਵਿੱਤ ਮੰਤਰੀ ਨੇ ਕਿਹਾ ਕਿ ਆਮ ਬਜਟ ਵਿੱਚ ਪੂੰਜੀ ਖਰਚ ਦੇ ਲਈ ਰਕਮ ਨੂੰ ਇੱਕ ਵਾਰ ਫਿਰ 35.4 ਪ੍ਰਤੀਸ਼ਤ ਦਾ ਤੇਜ਼ ਵਾਧਾ ਕਰਨ ਦੇ ਦੁਆਰਾ ਵਰਤਮਾਨ ਵਰ੍ਹੇ ਦੇ 5.54 ਲੱਖ ਕਰੋੜ ਰੁਪਏ ਤੋਂ ਵਧਾ ਕੇ 2022-23 ਵਿੱਚ 7.50 ਲੱਖ ਕਰੋੜ ਰੁਪਏ ਕੀਤਾ ਜਾ ਰਿਹਾ ਹੈ। ਇਸ ਵਿੱਚ 2019-20 ਦੇ ਖਰਚ ਦੀ ਤੁਲਨਾ ਵਿੱਚ 2.2 ਗੁਣਾ ਵਾਧਾ ਹੋਇਆ ਹੈ। 2022-23 ਵਿੱਚ ਇਹ ਖਰਚ ਜੀਡੀਪੀ ਦਾ 2.9 ਪ੍ਰਤੀਸ਼ਤ ਹੋਵੇਗਾ।
ਵਿੱਤ ਮੰਤਰੀ ਨੇ ਦੱਸਿਆ ਕਿ ਰਾਜਾਂ ਨੂੰ ਅਨੁਦਾਨ ਸਹਾਇਤਾ ਦੇ ਜ਼ਰੀਏ ਕੈਪੀਟਲ ਅਸਾਸਿਆਂ ਦੇ ਨਿਰਮਾਣ ਦੇ ਲਈ ਕੀਤੇ ਗਏ ਪ੍ਰਾਵਧਾਨ ਨੂੰ ਮਿਲਾ ਕੇ ਪੂੰਜੀ ਖਰਚ ਦੇ ਨਾਲ, ਕੇਂਦਰ ਸਰਕਾਰ ਦੇ ‘ਪ੍ਰਭਾਵੀ ਪੂੰਜੀ ਖਰਚ’ ਦੇ 2022-23 ਵਿੱਚ 10.68 ਲੱਖ ਕਰੋੜ ਰੁਪਏ ਹੋਣ ਦਾ ਅਨੁਮਾਨ ਹੈ, ਜੋ ਜੀਡੀਪੀ ਦਾ 4.1 ਪ੍ਰਤੀਸ਼ਤ ਹੋਵੇਗਾ।
2022-23 ਵਿੱਚ ਕੁੱਲ ਖਰਚ ਦੇ 39.45 ਲੱਖ ਕਰੋੜ ਰੁਪਏ ਹੋਣ ਦਾ ਅਨੁਮਾਨ ਹੈ, ਜਦਕਿ ਉਧਾਰੀਆਂ ਦੇ ਇਲਾਵਾ ਕੁੱਲ ਪ੍ਰਾਪਤੀਆਂ ਦੇ 22.84 ਲੱਖ ਕਰੋੜ ਰੁਪਏ ਹੋਣ ਦਾ ਅਨੁਮਾਨ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ 2021-22 ਦੇ ਬਜਟ ਆਕਲਨਾਂ ਵਿੱਚ ਅਨੁਮਾਨਿਤ 34.83 ਲੱਖ ਕਰੋੜ ਰੁਪਏ ਦੇ ਕੁੱਲ ਖਰਚ ਦੇ ਮੁਕਾਬਲੇ ਸੰਸ਼ੋਧਿਤ ਅਨੁਮਾਨ 37.70 ਲੱਖ ਕਰੋੜ ਰੁਪਏ ਦਾ ਹੈ।
ਬਜ਼ਾਰ ਉਧਾਰੀਆਂ
2022-23 ਦੇ ਲਈ ਸਰਕਾਰ ਦੀਆਂ ਕੁੱਲ ਬਜ਼ਾਰ ਉਧਾਰੀਆਂ ਦੇ 11,58,719 ਕਰੋੜ ਰੁਪਏ ਰਹਿਣ ਦਾ ਅਨੁਮਾਨ ਹੈ। 2021-22 ਦੇ ਲਈ ਇਸ ਦੇ ਸੰਸ਼ੋਧਿਤ ਅਨੁਮਾਨਾਂ ਦੇ 9,67,708 ਕਰੋੜ ਰੁਪਏ ਦੇ ਬਜਟ ਅਨੁਮਾਨਾਂ ਦੇ ਮੁਕਬਾਲੇ 8,75,771 ਕਰੋੜ ਰੁਪਏ ਰਹਿਣ ਦਾ ਅਨੁਮਾਨ ਹੈ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਨਿਆਂ ਵਿਭਾਗ ਨੇ ਮਹਾਤਮਾ ਗਾਂਧੀ ਦੀ ਜਨਮ ਵਰ੍ਹੇਗੰਢ ਦੀ ਯਾਦ ਵਿੱਚ "ਸ਼ਰਮਦਾਨ" ਮੁਹਿੰਮ ਆਯੋਜਿਤ ਕੀਤੀ
ਇਸ ਮੁਹਿੰਮ ਦੇ ਇੱਕ ਹਿੱਸੇ ਵਜੋਂ ਆਨਲਾਈਨ ਪ੍ਰਸਤਾਵ ਮੁਕਾਬਲੇ ਅਤੇ ਪੇਟਿੰਗ ਮੁਕਾਬਲੇ ਆਯੋਜਿਤ ਕੀਤੇ ਗਏ
ਸਾਰੇ ਅਧਿਕਾਰੀਆਂ ਤੇ ਸਟਾਫ ਨੇ ਸਵੱਛਤਾ ਆਪਣੇ ਜੀਵਨ ਦਾ ਇੱਕ ਅੰਗ ਬਣਾ ਕੇ ਬਰਕਰਾਰ ਰੱਖਣ ਲਈ ਸਹੁੰ ਚੁੱਕੀ
ਮਹਾਤਮਾ ਗਾਂਧੀ ਦੀ ਜਨਮ ਵਰ੍ਹੇਗੰਢ ਦੀ ਯਾਦ ਵਿੱਚ 2 ਅਕਤੂਬਰ 2020 ਨੂੰ ਭਾਰਤ ਸਰਕਾਰ ਦੇ ਨਿਆਂ ਵਿਭਾਗ ਨੇ ਜੈਸਲਮੇਰ ਹਾਉਸ ਨਵੀਂ ਦਿੱਲੀ ਵਿੱਚ 2 ਅਕਤੂਬਰ 2020 ਨੂੰ "ਸ਼ਰਮਦਾਨ" ਮੁਹਿੰਮ ਆਯੋਜਿਤ ਕੀਤੀ । ਨਿਆਂ ਵਿਭਾਗ ਦੇ ਸਾਰੇ ਅਧਿਕਾਰੀਆਂ ਅਤੇ ਸਟਾਫ ਨੂੰ ਸਵੱਛਤਾ ਮੁਹਿੰਮ ਵਿੱਚ ਸਿ਼ੱਦਤ ਨਾਲ ਹਿੱਸਾ ਲਿਆ ਅਤੇ ਆਫਿਸ ਦੇ ਵਿਹੜੇ ਨੂੰ ਮੁਕੰਮਲ ਤੌਰ ਤੇ ਸਾਫ ਕੀਤਾ ।
ਇਸ ਮੌਕੇ ਆਨਲਾਈਨ ਪ੍ਰਸਤਾਵ ਮੁਕਾਬਲੇ ਅਤੇ ਪੇਟਿੰਗ ਮੁਕਾਬਲੇ ਵੀ ਆਯੋਜਿਤ ਕੀਤੇ ਗਏ । ਸਾਰੇ ਅਧਿਕਾਰੀਆਂ ਅਤੇ ਸਟਾਫ ਨੇ ਆਪੋ ਆਪਣੀਆਂ ਜਿ਼ੰਦਗੀਆਂ ਵਿੱਚ ਸਵੱਛਤਾ ਨੂੰ ਬਰਕਰਾਰ ਰੱਖਣ ਲਈ ਅਹਿਦ ਲਿਆ ਅਤੇ ਉਹ ਰੋਜ਼ਾਨਾ ਅਧਾਰ ਤੇ ਕੁਝ ਸਮਾਂ “ਸਵੱਛਤਾ ਅਭਿਆਨ” ਵਿੱਚ ਯੋਗਦਾਨ ਦੇਣਗੇ ।
ਆਰ ਸੀ ਜੇ / ਐੱਮ
(Visitor Counter : 62
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਰਨਾਟਕ ਦੇ ਮੰਤਰੀ, ਸ਼੍ਰੀ ਉਮੇਸ਼ ਕੱਟੀ ਦੇ ਅਕਾਲ ਚਲਾਣੇ ’ਤੇ ਸੋਗ ਵਿਅਕਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਰਨਾਟਕ ਦੇ ਮੰਤਰੀ, ਸ਼੍ਰੀ ਉਮੇਸ਼ ਕੱਟੀ ਦੇ ਅਕਾਲ ਚਲਾਣੇ ’ਤੇ ਗਹਿਰਾ ਦੁਖ ਵਿਅਕਤ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸ਼੍ਰੀ ਉਮੇਸ਼ ਕੱਟੀ ਜੀ ਇੱਕ ਅਨੁਭਵੀ ਨੇਤਾ ਸਨ, ਜਿਨ੍ਹਾਂ ਨੇ ਕਰਨਾਟਕ ਦੇ ਵਿਕਾਸ ਵਿੱਚ ਬਹੁਮੁੱਲਾ ਯੋਗਦਾਨ ਦਿੱਤਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਇਸ ਦੁਖਦ ਘੜੀ ਵਿੱਚ ਮੇਰੀਆਂ ਸੰਵੇਦਾਨਾਵਾਂ ਉਨ੍ਹਾਂ ਦੇ ਪਰਿਵਾਰ ਅਤੇ ਸਮਰਥਕਾਂ ਦੇ ਨਾਲ ਹਨ। ਓਮ ਸ਼ਾਂਤੀ।”
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਯਾਤਰੀ ਸੁਵਿਧਾ ਲਈ ਲੋਕਪ੍ਰਿਯ  ਖੇਤਰ ਨੂੰ ਸਟੇਸ਼ਨ ਦੇ ਨਾਮ ਨਾਲ ਜੋੜਨ ਲਈ ਇਨੋਵੇਟਿਵ ਦ੍ਰਿਸ਼ਟੀਕੋਣ ਅਪਣਾਇਆ
ਪ੍ਰਸਿੱਧ ਖੇਤਰਾਂ/ਸ਼ਹਿਰਾਂ ਵਾਲੇ ਛੋਟੇ ਸਟੇਸ਼ਨਾਂ ਦੀ ਪਹਿਚਾਣ ਕਰਨਾ ਹੁਣ ਆਸਾਨ
ਯਾਤਰਾ ਦੀ ਯੋਜਨਾ ਬਣਾਉਂਦੇ ਸਮੇਂ ਭਾਰਤੀ ਰੇਲਵੇ ਨਾ ਸਿਰਫ਼ ਸਟੇਸ਼ਨ ਬਲਕਿ ਸਹੀ ਜਗ੍ਹਾ ਵੀ ਦੱਸੇਗਾ
ਛੋਟੇ ਸਟੇਸ਼ਨਾਂ ਨੂੰ ਪ੍ਰਸਿੱਧ ਸ਼ਹਿਰਾਂ/ਖੇਤਰਾਂ ਨਾਲ ਜੋੜਿਆ ਗਿਆ ਹੈ ਜਿਵੇਂ –ਸਾਰਨਾਥ ਨੂੰ ਬਨਾਰਸ ਨਾਲ, ਸਾਬਰਮਤੀ ਨੂੰ ਅਹਿਮਦਾਬਾਦ ਨਾਲ, ਪਨਵੇਲ ਨੂੰ ਮੁੰਬਈ ਨਾਲ ਜੋੜਿਆ ਗਿਆ ਹੈ
-
ਇਹ ਨਵਾਂ ਦ੍ਰਿਸ਼ਟੀਕੋਣ ਯਾਤਰਾ ਦੀ ਬਿਹਤਰ ਯੋਜਨਾ ਅਤੇ ਵੈੱਬਸਾਈਟ ਅਤੇ ਮੋਬਾਈਲ ਐਪ ’ਤੇ ਟਿਕਟ ਬੁਕਿੰਗ ਵਿੱਚ ਵਿਅਕਤੀਗਤ ਯਾਤਰੀ ਅਨੁਭਵ ਪ੍ਰਦਾਨ ਕਰੇਗਾ
-
ਟੂਰਿਸਟਾਂ ਲਈ ਸਟੇਸ਼ਨ ਦੀ ਖੋਜ ਵਿੱਚ ਅਸਾਨੀ
-
ਰੇਲਵੇ ਸਟੇਸ਼ਨਾਂ ਨੂੰ ਜੋੜਨ ਲਈ ਸੈਟੇਲਾਈਟ ਸਿਟੀ ਨੂੰ ਜੋੜਨਾ-ਜਿਵੇਂ ਨੋਇਡਾ ਤੋਂ ਨਵੀਂ ਦਿੱਲੀ
-
175 ਪ੍ਰਸਿੱਧ ਸ਼ਹਿਰਾਂ/ਖੇਤਰਾਂ ਨੂੰ 725 ਸਟੇਸ਼ਨਾਂ ਦੇ ਨਾਲ ਮੈਪ ਕੀਤਾ ਗਿਆ ਹੈ
-
ਇਹ ਸੁਵਿਧਾ 21.07.2023 ਤੋਂ ਉਪਲਬਧ ਹੋਵੇਗੀ।
ਯਾਤਰੀਆਂ ਦੀ ਸੁਵਿਧਾ ਲਈ ਛੋਟੇ ਸਟੇਸ਼ਨਾਂ ਨੂੰ ਪ੍ਰਸਿੱਧ ਖੇਤਰਾਂ/ਸ਼ਹਿਰਾਂ ਦੇ ਨਾਲ ਪਹਿਚਾਣਨ ਦੀ ਸੁਵਿਧਾ ਲਈ ਭਾਰਤੀ ਰੇਲਵੇ ਨੇ ਪ੍ਰਸਿੱਧ ਖੇਤਰਾਂ ਨੂੰ ਸਟੇਸ਼ਨ ਦੇ ਨਾਮ ਨਾਲ ਜੋੜਨ ਦਾ ਇੱਕ ਇਨੋਵੇਟਿਵ ਦ੍ਰਿਸ਼ਟੀਕੋਣ ਅਪਣਾਇਆ ਹੈ। ਇਸ ਨਵੇਂ ਦ੍ਰਿਸ਼ਟੀਕੋਣ ਨਾਲ ਯਾਤਰਾ ਦੀ ਬਿਹਤਰ ਯੋਜਨਾ ਅਤੇ ਵੈੱਬਸਾਈਟ ਅਤੇ ਮੋਬਾਈਲ ਐਪ ’ਤੇ ਟਿਕਟ ਬੁਕਿੰਗ ਵਿੱਚ ਵਿਅਕਤੀਗਤ ਯਾਤਰੀ ਅਨੁਭਵ ਪ੍ਰਾਪਤ ਹੋਵੇਗਾ। ਇਸ ਨਾਲ ਯਾਤਰੀਆਂ ਨੂੰ ਵੀ ਸੁਵਿਧਾ ਹੋਵੇਗੀ ਕਿਉਂਕਿ ਸਟੇਸ਼ਨ ਖੋਜਨਾ ਆਸਾਨ ਹੋ ਜਾਵੇਗਾ। ਨਾਲ ਹੀ ਯਾਤਰੀਆਂ ਨੂੰ ਬਿਹਤਰ ਕਨੈਕਟੀਵਿਟੀ ਮਿਲੇਗੀ। ਇਹ ਸੁਵਿਧਾ ਕੱਲ੍ਹ  ਨਾਲ ਉਪਲਬਧ ਹੋਵੇਗੀ।
ਇਸ ਪਹਿਲ ਵਿੱਚ ਸੈਟੇਲਾਈਟ ਸਿਟੀ ਨੂੰ ਰੇਲਵੇ ਸਟੇਸ਼ਨਾਂ ਨਾਲ ਜੋੜਨਾ ਵੀ ਸ਼ਾਮਲ ਹੈ-ਜਿਵੇਂ ਨੋਇਡਾ ਤੋਂ ਨਵੀਂ ਦਿੱਲੀ। ਕਦੇ-ਕਦੇ, ਸਥਾਨਕ/ਪ੍ਰਸਿੱਧ ਨਾਮ ਰੇਲਵੇ ਸਟੇਸ਼ਨ ਦੇ ਨਾਵਾਂ ਤੋਂ ਅਲੱਗ ਹੁੰਦੇ ਹਨ, ਜਿਸ ਨਾਲ ਯਾਤਰਾ ਯੋਜਨਾ ਬਣਾਉਂਦੇ ਸਮੇਂ ਭੁਲੇਖੇ ਦੀ ਸਥਿਤੀ ਪੈਦਾ ਹੁੰਦੀ ਹੈ, ਇਸ ਲਈ ਇਸ ਤਰ੍ਹਾਂ ਦੇ ਜੁੜਾਅ ਨਾਲ ਭੁਲੇਖਾ ਸਮਾਪਤ ਹੋ ਜਾਵੇਗਾ।
ਉਦੇਸ਼ ਨੂੰ ਪੂਰਾ ਕਰਨ ਲਈ, ਟੈਕਨੋਲੋਜੀ ਵਿੱਚ ਐਪਲੀਕੇਸ਼ਨ ਵਿੱਚ ਪਰਿਵਰਤਨ ਕੀਤੇ ਗਏ ਹਨ ਅਤੇ 175 ਪ੍ਰਸਿੱਧ ਸ਼ਹਿਰਾਂ/ਖੇਤਰਾਂ ਨੂੰ 725 ਸਟੇਸ਼ਨਾਂ ਦੇ ਨਾਲ ਜੋੜਿਆ ਗਿਆ ਹੈ। ਇਨ੍ਹਾਂ ਪਰਿਵਰਤਨਾਂ ਨੂੰ ਈ-ਟਿਕਟ ਬੁਕਿੰਗ ਵੈੱਬਸਾਈਟ ਦੇ ਯਾਤਰਾ ਪਲੈਨਰ ਸਟੇਸ਼ਨ ਖੋਜ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਕਾਰਜਕੁਸ਼ਲਤਾ ਯਾਤਰਾ ਪਲੈਨਰ ਅਤੇ ਟਿਕਟ ਦੀ ਇਲੈਕਟ੍ਰੋਨਿਕ ਰਿਜ਼ਰਵੇਸ਼ਨ ਸਲਿੱਪ ’ਤੇ ਪ੍ਰਦਰਸ਼ਿਤ ਕੀਤੀ ਜਾਵੇਗੀ।
ਯਾਤਰੀਆਂ ਨੂੰ ਲਾਭ:
-
ਰੇਲਵੇ ਯਾਤਰਾ ਪਲਾਨਿੰਗ ਵਿੱਚ ਯਾਤਰੀਆਂ ਦੇ ਲਈ ਬਿਹਤਰ ਅਤੇ ਵਿਅਕਤੀਗਤ ਅਨੁਭਵ
-
ਟੂਰਿਸਟ ਸੁਵਿਧਾ
-
ਟੂਰਿਸਟਾਂ ਲਈ ਸਟੇਸ਼ਨ ਖੋਜ ਅਸਾਨ
-
ਟੂਰਿਸਟ ਮਹੱਤਵ ਦੇ ਸਥਾਨਾਂ ਜਿਵੇਂ ਕਾਸ਼ੀ, ਖਾਟੂ ਸ਼ਿਆਮ, ਬਦਰੀਨਾਥ, ਕੇਦਾਰਨਾਥ, ਵੈਸ਼ਨੋਦੇਵੀ ਆਦਿ ਨੂੰ ਨਜ਼ਦੀਕੀ ਸਟੇਸ਼ਨ ਨਾਲ ਮੈਪ ਕੀਤਾ ਗਿਆ।
-
ਬਿਹਤਰ ਕਨੈਕਟੀਵਿਟੀ
-
ਰੇਲਵੇ ਸਟੇਸ਼ਨਾਂ ਨੂੰ ਜੋੜਨ ਲਈ ਸੈਟੇਲਾਈਟ ਸਿਟੀ ਨੂੰ ਜੋੜਨਾ-ਜਿਵੇਂ ਨੋਇਡਾ ਤੋਂ ਨਵੀਂ ਦਿੱਲੀ
-
ਖੇਤਰੀ ਮਹੱਤਵ ਅਤੇ ਨਾਗਰਿਕਾਂ ਦੇ ਲਈ ਗੌਰਵ: ਰੇਲਵੇ ਸਟੇਸ਼ਨ ਤੋਂ ਪ੍ਰਸਿੱਧ ਸ਼ਹਿਰ ਦੇ ਨਾਮ ਨਾਲ ਜੁੜਾਅ ਨਾਗਰਿਕਾਂ ਨੂੰ ਮਾਣ ਅਤੇ ਮਾਲਕੀ ਦੀ ਭਾਵਨਾ ਦਿੰਦਾ ਹੈ।
ਇਹ ਕਾਰਜਕੁਸ਼ਲਤਾ ਸੰਚਾਲਨ ਕਾਰਨਾਂ ਕਰਕੇ ਸਟੇਸ਼ਨ ਵਿੱਚ ਬਦਲਾਅ ਦੇ ਮਾਮਲੇ ਵਿੱਚ ਸੰਚਾਰ ਲਈ ਅਸਾਨੀ ਪ੍ਰਦਾਨ ਕਰੇਗੀ, ਉਦਾਹਰਣ ਦੇ ਲਈ, ਜੇਕਰ ਸੰਚਾਲਨ-ਰੱਖ-ਰਖਾਅ ਗਤੀਵਿਧੀ ਦੇ ਕਾਰਨ ਇੱਕ ਨਿਰਧਾਰਿਤ ਸਟੇਸ਼ਨ ਬਦਲਿਆ ਜਾਂਦਾ ਹੈ-ਯਾਤਰਾ ਪਲੈਨਰ ਖੋਜ ਵਿੱਚ ਵਿਕਲਪਿਕ ਸਟੇਸ਼ਨ ਦਿਖਾਏਗਾ-
ਇਸ ਤੋਂ ਇਲਾਵਾ, ਐੱਮਆਈਐੱਸ  ਪੈਦਾ ਹੋਣ ਨਾਲ ਨਵੀਆਂ ਟ੍ਰੇਨਾਂ ਅਤੇ ਸਟੇਸ਼ਨ ਸੁਵਿਧਾਵਾਂ ਦੀ ਬਿਹਤਰ ਯੋਜਨਾ ਬਣਾਉਣ ਵਿੱਚ ਮਦਦ ਮਿਲੇਗੀ।
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਕੰਪੀਟੀਸ਼ਨ ਕਮਿਸ਼ਨ ਆਫ਼ ਇੰਡੀਆ ਨੇ ਕੋਰਲ ਬਲੂ ਇਨਵੈਸਟਮੈਂਟ ਪੀਟੀਈ ਲਿਮਿਟਿਡ ਦੁਆਰਾ ਸਦਰਲੈਂਡ ਗਲੋਬਲ ਹੋਲਡਿੰਗਜ਼ ਇੰਕੋਪੋਰੇਟਿਡ ਵਿੱਚ ਸ਼ੇਅਰਾਂ ਦੇ ਅਧਿਗਰਿਹਣ ਨੂੰ ਮਨਜ਼ੂਰੀ ਦਿੱਤੀ
ਕੰਪੀਟੀਸ਼ਨ ਕਮਿਸ਼ਨ ਆਫ਼ ਇੰਡੀਆ ਨੇ ਕੋਰਲ ਬਲੂ ਇਨਵੈਸਟਮੈਂਟ ਪੀਟੀਈ ਲਿਮਿਟਿਡ ਦੁਆਰਾ ਸਦਰਲੈਂਡ ਗਲੋਬਲ ਹੋਲਡਿੰਗਜ਼ ਇੰਕੋਪੋਰੇਟਿਡ ਵਿੱਚ ਸ਼ੇਅਰਾਂ ਦੇ ਅਧਿਗਰਿਹਣ ਨੂੰ ਮਨਜ਼ੂਰੀ ਦਿੱਤੀ।
ਪ੍ਰਸਤਾਵਿਤ ਮਿਸ਼ਰਨ ਕੋਰਲ ਬਲੂ ਇਨਵੈਸਟਮੈਂਟ ਪੀਟੀਈ ਲਿਮਿਟਿਡ  ਦੁਆਰਾ ਸਦਰਲੈਂਡ ਗਲੋਬਲ ਹੋਲਡਿੰਗਜ਼ ਇੰਕੋਪੋਰੇਟਿਡ  ਦੇ ਸਾਂਝੇ ਸਟਾਕ ਵਿੱਚ ਸੰਬੰਧਿਤ ਸ਼ਰਤਾਂ ਦੀ ਪੂਰਤੀ ਦੇ ਅਧੀਨ ਪਰਿਵਰਤਨਸ਼ੀਲ ਸੀਰੀਜ਼ ਸੀ ਪ੍ਰੈਫਰਡ ਸਟਾਕ ਦੇ ਅਧਿਗਰਿਹਣ ਨਾਲ ਸੰਬੰਧਤ ਹੈ।
ਜੀਆਈਸੀ ਇਨਵੈਸਟਰ ਜੀਆਈਸੀ ਬਲੂ ਹੋਲਡਿੰਗਜ਼ ਪੀਟੀਈ ਲਿਮਿਟਿਡ ਦੀ ਪੂਰੀ ਮਲਕੀਅਤ ਹੈ। ਇੱਕ ਇਕਾਈ ਜੋ ਬਦਲੇ ਵਿੱਚ ਜੀਆਈਸੀ  ਪ੍ਰਾਈਵੇਟ ਲਿਮਿਟਿਡ ਦੀ ਪੂਰੀ ਮਲਕੀਅਤ ਹੈ। ਜੀਆਈਸੀ ਇਨਵੈਸਟਰ ਸਿੰਗਾਪੁਰ ਵਿੱਚ ਇੱਕ ਪ੍ਰਾਈਵੇਟ ਲਿਮਿਟਿਡ ਕੰਪਨੀ ਦੇ ਰੂਪ ਵਿੱਚ ਸੰਗਠਿਤ ਇੱਕ ਵਿਸ਼ੇਸ਼ ਉਦੇਸ਼ ਵਾਹਨ ਹੈ। ਇਹ  ਜੀਆਈਸੀ ਸਪੈਸ਼ਲ ਇਨਵੈਸਟਮੈਂਟਸ ਪ੍ਰਾਈਵੇਟ ਲਿਮਿਟਿਡ ਦੁਆਰਾ ਪ੍ਰਬੰਧਿਤ ਨਿਵੇਸ਼ ਹੋਲਡਿੰਗ ਕੰਪਨੀਆਂ ਦੇ ਇੱਕ ਸਮੂਹ ਦਾ ਹਿੱਸਾ ਹੈ, ਜੋ ਕਿ ਜੀਆਈਸੀ ਪ੍ਰਾਈਵੇਟ ਲਿਮਿਟਿਡ ਅਤੇ  ਜੀਆਈਸੀ ਦੇ ਏਕੀਕ੍ਰਿਤ ਰਣਨੀਤੀ ਸਮੂਹ ਦੀ ਪੂਰੀ ਮਲਕੀਅਤ ਹੈ। ਸਦਰਲੈਂਡ ਸੰਯੁਕਤ ਰਾਜ ਅਮਰੀਕਾ ਵਿੱਚ ਇੰਕੋਪੋਰੇਟਿਡ ਇੱਕ ਨਿਜੀ ਹੋਲਡਿੰਗ ਕੰਪਨੀ ਹੈ। ਸਦਰਲੈਂਡ ਇੱਕ ਹੋਲਡਿੰਗ ਕੰਪਨੀ ਦੇ ਰੂਪ ਵਿੱਚ ਕੰਮ ਕਰਦੀ ਹੈ ਅਤੇ ਇੱਕ ਗਲੋਬਲ ਸੂਚਨਾ ਟੈਕਨੋਲੋਜੀ ਸੇਵਾ ਪ੍ਰਦਾਤਾ ਹੈ ਜੋ ਇੰਟੀਗਰੇਟਿਡ ਬਿਜ਼ਨੈੱਸ ਪ੍ਰੋਸੈੱਸ ਆਊਟਸੋਰਸਿੰਗ , ਬਿਜ਼ਨੈੱਸ ਟਰਾਂਸਫਰਮੇਸ਼ਨ, ਕਲਾਉਡ, ਬੈਕ ਆਫਿਸ ਅਤੇ ਫਰੰਟ ਆਫਿਸ ਸੇਵਾਵਾਂ, ਬਿਜ਼ਨੈੱਸ ਪ੍ਰੋਸੈੱਸ ਅਤੇ ਟੈਕਨੋਲੋਜੀ ਪ੍ਰਬੰਧਨ ਸੇਵਾਵਾਂ ਦੇ ਪ੍ਰਬੰਧ ਵਿੱਚ ਮਾਹਿਰ ਹੈ। ਇਹ ਭਾਰਤ ਵਿੱਚ ਅਸਿੱਧੇ ਤੌਰ ‘ਤੇ ਚਾਰ ਸਹਾਇਕ ਕੰਪਨੀਆਂ ਜ਼ਰੀਏ ਕੰਮ ਕਰਦੀ ਹੈ, ਯਾਨੀ,  ਸਦਰਲੈਂਡ ਗਲੋਬਲ ਸਰਵਿਸਿਜ਼ ਪ੍ਰਾਈਵੇਟ ਲਿਮਿਟਿਡ;  ਸਦਰਲੈਂਡ ਡਿਵੈਲਪਮੈਂਟ ਕੰਪਨੀ ਪ੍ਰਾਈਵੇਟ ਲਿਮਿਟਿਡ;  ਐਡਵੈਂਟਿਟੀ ਗਲੋਬਲ ਸਰਵਿਸਿਜ਼ ਪ੍ਰਾਈਵੇਟ ਲਿਮਿਟਿਡ; ਅਤੇ  ਸਦਰਲੈਂਡ ਹੈਲਥਕੇਅਰ ਸੋਲਿਊਸ਼ਨਜ਼ ਪ੍ਰਾਈਵੇਟ ਲਿਮਿਟਿਡ।
ਸੀਸੀਆਈ ਦਾ ਵਿਸਤ੍ਰਿਤ ਆਦੇਸ਼ ਬਾਅਦ ਵਿੱਚ ਜਾਰੀ ਕੀਤਾ ਜਾਵੇਗਾ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਮੰਤਰੀ ਮੰਡਲ ਨੇ ਦਸੰਬਰ 2019 ਤੋਂ ਇੱਕ ਸਾਲ ਦੀ ਅਵਧੀ ਲਈ ਜਨਤਕ ਖੇਤਰ ਦੀਆਂ ਤੇਲ ਮਾਰਕੀਟਿੰਗ ਕੰਪਨੀਆਂ ਨੂੰ ਖਰੀਦ ਲਈ ਇਥੇਨੋਲ ਸਪਲਾਈ ਕਰਨ ਵਾਸਤੇ ਇਥੇਨੋਲ ਕੀਮਤ ਵਿਵਸਥਾ ਵਿੱਚ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਦੀ ਆਰਥਿਕ ਮਾਮਲਿਆਂ ਦੀ ਮੰਤਰੀ ਮੰਡਲ ਕਮੇਟੀ ਨੇ 1 ਦਸੰਬਰ, 2019 ਤੋਂ 30 ਨਵੰਬਰ, 2020 ਤੱਕ ਇਥੇਨੋਲ ਸਪਲਾਈ ਸਾਲ ਦੌਰਾਨ ਆਗਾਮੀ ਚੀਨੀ ਸੀਜ਼ਨ 2019-20 ਲਈ ਈਪੀਬੀ ਪ੍ਰੋਗਰਾਮ ਦੇ ਤਹਿਤ ਵੱਖ-ਵੱਖ ਕੱਚੇ ਮਾਲਾਂ ਤੋਂ ਬਣੀ ਇਥੇਨੋਲ ਦੀ ਉੱਚੀ ਕੀਮਤ ਤੈਅ ਕਰਨ ਸਮੇਤ ਨਿਮਨਲਿਖਤ ਨੂੰ ਪ੍ਰਵਾਨਗੀ ਦਿੱਤੀ ਹੈ :-
1.ਸੀ ਹੈਵੀ ਮੋਲੇਸਿਸ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 43.46 ਰੁਪਏ ਪ੍ਰਤੀਲੀਟਰ ਤੋਂ ਵਧ ਕੇ 43.75 ਰੁਪਏ ਪ੍ਰਤੀਲੀਟਰ ਹੋਵੇਗੀ।
2.ਬੀ ਹੇਵੀ ਮੋਲੇਸਿਲ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 52.43 ਰੁਪਏ ਪ੍ਰਤੀਲੀਟਰ ਤੋਂ ਵਧ ਕੇ 54.27 ਰੁਪਏ ਪ੍ਰਤੀਲੀਟਰ ਹੋਵੇਗੀ।
3. ਗੰਨਾ ਰਸ/ਚੀਨੀ/ਚੀਨੀ ਸਿਰਪ ਤਰੀਕੇ ਤੋਂ ਪ੍ਰਾਪਤ ਇਥੇਨੋਲ ਦੀ ਕੀਮਤ 59.48 ਰੁਪਏ ਪ੍ਰਤੀਲੀਟਰ ਤੈਅ ਕੀਤੀ ਗਈ ਹੈ।
4. ਇਸਦੇ ਇਲਾਵਾ ਜੀਐੱਸਟੀ ਅਤੇ ਆਵਾਜਾਈ ਫੀਸ ਵੀ ਦੇਣੀ ਹੋਵੇਗੀ। ਤੇਲ ਕੰਪਨੀਆਂ ਨੂੰ ਵਾਸਤਵਿਕ ਆਵਾਜਾਈ ਫੀਸ ਤੈਅ ਕਰਨ ਦਾ ਸੁਝਾਅ ਦਿੱਤਾ ਗਿਆ ਹੈ, ਤਾਂਕਿ ਇਥੇਨੋਲ ਦੀ ਲੰਮੀ ਦੂਰੀ ਤੱਕ ਆਵਾਜਾਈ ਪਸਤ ਨਾ ਹੋਵੇ।
5. ਤੇਲ ਕੰਪਨੀਆਂ ਨੂੰ ਇਥੇਨੋਲ ਲਈ ਨਿਮਨ ਪ੍ਰਾਥਮਿਕਤਾ ਦੇ ਨਾਲ ਸਪਲਾਈ ਜਾਰੀ ਰੱਖਣ ਦੀ ਸਲਾਹ ਦਿੱਤੀ ਗਈ ਹੈ – 1) ਗੰਨਾ ਰਸ/ਚੀਨੀ/ਚੀਨੀ ਸਿਰਪ 2) ਬੀ ਹੈਵੀ ਮੋਲੇਸਿਸ 3) ਸੀ ਹੈਵੀ ਮੋਲੇਸਿਸ ਅਤੇ 4) ਖਰਾਬ ਅਨਾਜ / ਹੋਰ ਸਰੋਤ।
ਸਾਰੀਆਂ ਡਿਸਟਿਲਰੀ ‘ਚ ਇਸ ਯੋਜਨਾ ਦਾ ਲਾਭ ਪ੍ਰਾਪਤ ਕਰ ਸਕਦੀਆਂ ਹਨ ਅਤੇ ਡਿਸਟਿਲਰੀਆਂ ਦੀ ਵੱਡੀ ਸੰਖਿਆ ਈਬੀਪੀ ਪ੍ਰੋਗਰਾਮ ਲਈ ਇਥੇਨੋਲ ਦੀ ਸਪਲਾਈ ਕਰ ਸਕਦੀ ਹੈ। ਇਥੇਨੋਲ ਸਪਲਾਈਕਰਤਾ ਨੂੰ ਲਾਭਕਾਰੀ ਕੀਮਤ ਮਿਲਣ ਨਾਲ ਗੰਨਾ ਕਿਸਾਨਾਂ ਦੀ ਬਕਾਇਆ ਰਕਮ ਨੂੰ ਘੱਟ ਕਰਨ ਵਿੱਚ ਮਦਦ ਮਿਲੇਗੀ । ਇਹ ਪ੍ਰਕਿਰਿਆ ਗੰਨਾ ਕਿਸਾਨਾਂ ਦੀ ਸਮੱਸਿਆ ਨੂੰ ਘੱਟ ਕਰਨ ਵਿੱਚ ਯੋਗਦਾਨ ਦੇਵੇਗੀ ।
ਸਾਰੇ ਗੰਨਾ ਅਧਾਰਿਤ ਤਰੀਕਿਆਂ ਤੋਂ ਪ੍ਰਾਪਤ ਇਥੇਨੋਲ ਦੀ ਖਰੀਦ ਲਈ ਅਧਿਕ ਕੀਮਤ ਦੀ ਪੇਸ਼ਕਸ਼ ਦੇ ਕਾਰਨ, ਅੰਸ਼ਿਕ ਤੌਰ ‘ਤੇ ਗੰਨਾ ਰਸ ਤਰੀਕੇ ਅਤੇ ਸੌ ਪ੍ਰਤੀਸ਼ਤ ਗੰਨਾ ਰਸ ਤਰੀਕੇ ਦੇ ਨਾਲ - ਨਾਲ ਪਹਿਲੀ ਵਾਰ ਇਥੇਨੋਲ ਦੇ ਉਤਪਾਦਨ ਲਈ ਚੀਨੀ ਅਤੇ ਚੀਨੀ ਸਿਰਪ ਦੀ ਆਗਿਆ ਦੇਣ ਨਾਲ , ਈਬੀਪੀ ਪ੍ਰੋਗਰਾਮ ਲਈ ਇਥੇਨੋਲ ਦੀ ਉਪਲੱਬਧਤਾ ਵਿੱਚ ਮਹੱਤਵਪੂਰਨ ਵਾਧਾ ਹੋਣ ਦੀ ਆਸ ਹੈ । ਪੈਟਰੋਲ ਵਿੱਚ ਅਧਿਕ ਮਾਤਰਾ ਵਿੱਚ ਇਥੇਨੋਲ ਦੇ ਮਿਸ਼ਰਣ ਦੇ ਕਈ ਲਾਭ ਹਨ, ਜਿਵੇਂ- ਆਯਾਤ ਉੱਤੇ ਨਿਰਭਰਤਾ ਵਿੱਚ ਕਮੀ, ਖੇਤੀਬਾੜੀ ਖੇਤਰ ਨੂੰ ਸਮਰਥਨ, ਅਧਿਕ ਵਾਤਾਵਰਣ ਅਨੁਕੂਲ ਈਂਧਣ, ਘੱਟ ਪ੍ਰਦੂਸ਼ਣ ਅਤੇ ਕਿਸਾਨਾਂ ਲਈ ਅਤਿਰਿਕਤ  ਆਮਦਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਲਤਾ ਮੰਗੇਸ਼ਕਰ ਨੂੰ ਉਨ੍ਹਾਂ ਦੀ ਜਯੰਤੀ ’ਤੇ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਲਤਾ ਮੰਗੇਸ਼ਕਰ ਦੀ ਜਯੰਤੀ ’ਤੇ ਉਨ੍ਹਾਂ ਨੂੰ ਯਾਦ ਕੀਤਾ ਹੈ।
ਸ਼੍ਰੀ ਮੋਦੀ ਨੇ ਜਾਣਕਾਰੀ ਦਿੰਦੇ ਹੋਏ ਕਿਹਾ ਕਿ ਅਯੁੱਧਿਆ ਵਿੱਚ ਇੱਕ ਚੌਕ ਦਾ ਨਾਮ ਲਤਾ ਦੀਦੀ ਦੇ ਨਾਮ ’ਤੇ ਰੱਖਿਆ ਜਾਵੇਗਾ। ਉਨ੍ਹਾਂ ਨੇ ਕਿਹਾ ਕਿ ਸਭ ਤੋਂ ਮਹਾਨ ਭਾਰਤੀ ਪ੍ਰਤੀਕਾਂ ਵਿੱਚੋਂ ਇੱਕ ਲਤਾ ਦੀਦੀ ਨੂੰ ਇਹ ਸੱਚੀ ਸ਼ਰਧਾਂਜਲੀ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਲਤਾ ਦੀਦੀ ਨੂੰ ਉਨ੍ਹਾਂ ਦੀ ਜਯੰਤੀ ’ਤੇ ਯਾਦ ਕਰ ਰਿਹਾ ਹਾਂ। ਬਹੁਤ ਕੁਝ ਹੈ ਜੋ ਮੈਨੂੰ ਯਾਦ ਹੈ....ਅਣਗਿਣਤ ਵਰਤਾਲਾਪ ਜਿਨ੍ਹਾਂ ਵਿੱਚ ਉਹ ਇਤਨਾ ਸਨੇਹ ਵਰਸਾਉਂਦੇ ਸਨ। ਮੈਨੂੰ ਪ੍ਰਸੰਨਤਾ ਹੈ ਕਿ ਅੱਜ, ਅਯੁੱਧਿਆ ਵਿੱਚ ਇੱਕ ਚੌਕ ਦਾ ਨਾਮ ਉਨ੍ਹਾਂ ਦੇ ਨਾਮ ’ਤੇ ਰੱਖਿਆ ਜਾਵੇਗਾ। ਮਹਾਨਤਮ ਭਾਰਤੀ ਪ੍ਰਤੀਕਾਂ ਵਿੱਚੋਂ ਇੱਕ ਲਤਾ ਦੀਦੀ ਨੂੰ ਇਹ ਇੱਕ ਸੱਚੀ ਸਰਧਾਂਜਲੀ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਓਡੀਸ਼ਾ ਵਿੱਚ ਰੇਲ ਦੁਰਘਟਨਾ ਦੀ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਉੱਚ ਪੱਧਰੀ ਬੈਠਕ ਦੀ ਪ੍ਰਧਾਨਗੀ ਕੀਤੀ
ਪ੍ਰਧਾਨ ਮੰਤਰੀ ਨੇ ਓਡੀਸ਼ਾ ਵਿੱਚ ਰੇਲ ਦੁਰਘਟਨਾ ਨੂੰ ਦੇਖਦੇ ਹੋਏ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਲਈ ਇੱਕ ਉੱਚ ਪੱਧਰੀ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਸ਼੍ਰੀ ਮੋਦੀ ਸਥਿਤੀ ਦੀ ਸਮੀਖਿਆ ਕਰਨ ਦੇ ਲਈ ਓਡੀਸ਼ਾ ਵੀ ਜਾ ਰਹੇ ਹਨ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ:
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਓਡੀਸ਼ਾ ਵਿੱਚ ਰੇਲ ਦੁਰਘਟਨਾ ਤੋਂ ਉਤਪੰਨ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਸਮੀਖਿਆ ਬੈਠਕ ਵਿੱਚ ਪ੍ਰਭਾਵਿਤ ਲੋਕਾਂ ਦੇ ਬਚਾਅ, ਰਾਹਤ ਅਤੇ ਮੈਡੀਕਲ ਸਹਾਇਤਾ ਨਾਲ ਸਬੰਧਿਤ ਪਹਿਲੂਆਂ ‘ਤੇ ਚਰਚਾ ਕੀਤੀ ਗਈ।
“ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਓਡੀਸ਼ਾ ਲਈ ਰਵਾਨਾ ਹੋ ਰਹੇ ਹਨ, ਜਿੱਥੇ ਉਹ ਰੇਲ ਦੁਰਘਟਨਾ ਤੋਂ ਉਤਪੰਨ ਸਥਿਤੀ ਦੀ ਸਮੀਖਿਆ ਕਰਨਗੇ।